

Nukuu

Ufalme wa Mungu

Ufalme, Maagano na Kanoni ya
Agano la Kale

Somo la 2

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

 **Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

1. [UTANGULIZI 1](#_Toc168041065)
2. [PANA NA NYEMBAMBA 2](#_Toc168041066)

[Usiobadilika 2](#_Toc168041067)

[Endelevu 3](#_Toc168041068)

1. [HISTORIA YA KALE 7](#_Toc168041069)

[Mahali 8](#_Toc168041070)

[Maandalizi ya awali 8](#_Toc168041071)

[Upanuzi Endelevu 10](#_Toc168041072)

[Watu 11](#_Toc168041073)

[Makuhani 12](#_Toc168041074)

[Wasadizi wa Watawala 13](#_Toc168041075)

[Maendeleo 15](#_Toc168041076)

[Uhaini wa Ulimwengu 15](#_Toc168041077)

[Uharibifu na Hukumu 16](#_Toc168041078)

[Mkakati wa Muda Mrefu 16](#_Toc168041079)

1. [TAIFA LA ISRAELI 18](#_Toc168041080)

[Mahali 19](#_Toc168041081)

[Kituo cha Awali 19](#_Toc168041082)

[Upanuzi 21](#_Toc168041083)

[Watu 21](#_Toc168041084)

[Kuchaguliwa kwa Israeli 22](#_Toc168041085)

[Ufalme wa Makuhani 22](#_Toc168041086)

[Makuhani na Wafalme 23](#_Toc168041087)

[Maendeleo 24](#_Toc168041088)

[Ahadi 24](#_Toc168041089)

[Kutoka, na Ushindi 25](#_Toc168041090)

[Himaya 26](#_Toc168041091)

1. [AGANO JIPYA 29](#_Toc168041092)

[Mahali 30](#_Toc168041093)

[Kituo 30](#_Toc168041094)

[Upanuzi 32](#_Toc168041095)

[Watu 32](#_Toc168041096)

[Kristo 33](#_Toc168041097)

[Waumini 35](#_Toc168041098)

[Maendeleo 36](#_Toc168041099)

1. [HITIMISHO 38](#_Toc168041100)
2. [WAANDAAJI WA SOMO 39](#_Toc168041101)

UTANGULIZI

Tuna msemo katika lugha ya kiingereza unaotumika kumwelezea mtu anayependa kudadisi mambo. Tunasema kuwa mtu wa jinsi hiyo “hawezi kuona msitu akiwa ndani yake, ataona miti tu.” Bila shaka tamaduni nyingi zina misemo inayofanana na huu, hivyo, haitakuwa vigumu kwetu kuelewa maana ya msemo huu. Ni rahisi kutumia muda mwingi, na hata kupotea katika maelezo mengi kiasi cha kushindwa kuona uhalisia wa mambo. Kwa hiyo, katika mazingira magumu na yanayochanganya kama haya, mara nyingi ni vyema kurudi nyuma kidogo; ili tuweze kutazama na kuona mambo kwa upana wake.

Tunapaswa kuzingatia dhana hii tunapoliangalia Agano la Kale kwasababu, maelezo ya Agano la Kale ni mengi; kiasi kwamba, ni rahisi kwa msomaji kupotea katika wingi wa majina, maeneo, matukio, mafundisho ya kitheolojia na maelekezo yanayohusu maadili. Matokeo yake akapoteza uelekeo na kushindwa kutambua msingi na muktadha wa Agano la Kale. Kwa sababu hiyo, ili kujiepusha na tatizo hili, tunapaswa kurudi nyuma kidogo ili kupata mtazamo mpana juu ya muundo wa Agano la Kale.

Hili ni somo la pili katika mada yetu kuu ihusuyo, *Ufalme,* *Maagano & Kanoni ya Agano la Kale*: somo hili linahusu “Ufalme wa Mungu.” Katika nyakati za kale, mafundisho kuhusu Ufalme wa Mungu yalikuwa ndio msingi mkuu wa imani ya Israeli. Hivyo, uelewa sahihi kuhusu ufalme ni jambo la muhimu sana katika kulielewa Agano la Kale.

Kila msomaji wa Biblia anatambua kuwa, vitabu vya Agano la Kale vinatofautiana sana kati ya kimoja na kingine. Vitabu hivi vinaongelea mada tofauti tofauti na viliandikwa na waandishi wengi, na kwa mitindo tofauti tofauti. Pia vinazungumzia mahitaji ya watu wa Mungu katika nyakati na mazingira mbalimbali. Pamoja na hayo, waandishi wa vitabu hivi mara zote walikuwa na mtazamo unaofanana. Waandishi wote wa Agano la Kale waliamini kwamba, Mungu alifanya maagano mbalimbali ya msingi na watu wake kwa nyakati tofauti katika historia. Pia waliamini ya kuwa, maagano haya yote yalifanyika ili kutimiza lengo moja kuu ambalo ni kuuthihirisha Ufalme wa Mungu na kuufanya uenee duniani kote.

Somo hili litaangazia maeneo makuu manne yaliyokuwa kiunganishi kwa Israeli, yaani ahadi ya msingi katika kuendeleza ufalme wa Mungu. Kwanza, tutaona namna ambavyo maandiko yanazungumza juu ya ufalme wa Mungu au utawala katika mtazamo mpana na mwembamba. Pili, tutatazama ufalme wa Mungu katika historia ya kale, yaani katika hatua za awali za historia ya dunia. Tatu, tutachunguza maendeleo ya ufalme wa Mungu katika historia ya Taifa la Israeli. Na nne, tutaona jinsi ambavyo dhana ya Ufalme wa Mungu katika Agano la Kale inatimizwa katika Agano Jipya. Tuanze kwa kutazama namna ambavyo Agano la Kale linazungumzia utawala wa Mungu katika mtazamo mpana na mwembamba.

PANA NA NYEMBAMBA

Wakristo walio wengi wamesikia kuhusu ufalme wa Mungu kwa sababu umetajwa mara nyingi katika Agano Jipya. Katika Injili ya Mathayo, Marko na Luka pekee, ufalme wa Mungu umetajwa mara 60. Katika somo hili, tutaona jinsi ambavyo mafundisho ya Agano Jipya kuhusu Ufalme wa Mungu yana msingi wake katika Agano la Kale. Falme, himaya, wafalme na watawala kwa kiwango kikubwa walikuwa sehemu ya maisha ya Waisraeli hapo zamani. Hali hii iliwafanya waandishi wa Biblia kutokuona haja ya kutoa maelezo ya kina juu ya ufalme wa Mungu. Lakini hali hii inaibua tatizo kubwa kwako na kwangu hivi leo. Tatizo hili linatokana na utengano au umbali uliopo kati yetu na ulimwengu wa Agano la Kale. Tunalazimika kujifunza angalau kwa ufupi msingi wa dhana ya ufalme wa Mungu ambayo kimsingi inaonekana katika kila maandiko ya Agano la Kale.

Kuna njia nyingi za kueleza jinsi ambavyo Agano la Kale linazungumzia ufalme wa Mungu, lakini tutatazama njia mbili: Kwanza, tutaona kuwa katika mtazamo mpana, utawala wa Mungu umekamilika na haubadiliki. Na pili, katika mtazamo mwembamba, utawala wa Mungu pia haujakamilika na unaendelea katika historia. Tuanze kwa kutazama utawala kamili wa Mungu usiobadilika.

Usiobadilika

Katika Zaburi 93:1-2, tunaona sifa hii ya Mungu, Muumbaji:

Bwana ametamalaki, amejivika adhama … na kujikaza nguvu. Naam, ulimwengu umethibitika usitikisike; Kiti chako kimekuwa dhabiti tokea zamani; wewe ndiwe uliye tangu milele (Zaburi 93:1-2).

Kama tunavyoona hapa, ukweli kwamba Mungu aliumba na anavihifadhi vitu vyote ulimfanya mwandishi wa Zaburi kusema kuwa, “Bwana ametamalaki”. Yeye ni Mfalme mkuu juu ya viumbe vyote. Mara kwa mara maandiko ya Agano la Kale yanakiri kweli hii ya msingi kwamba: Mungu aliumba na anavihifadhi vitu vyote, na yeye ana mamlaka juu ya vyote. Katika mtazamo huu mpana, utawala au ufalme wake umeenea duniani kote na haubadiliki.

Imani hii ya Waisraeli juu ya utawala wa Mungu kama muumbaji na mhifadhi wa viumbe vyote, ilikuwa moja ya tofauti kubwa kati ya imani ya Israeli na dini za mataifa mengine yaliyowazunguka. Dini za mataifa yaliyowazunguka kwa pamoja zilifundisha kuwa, miungu ilishindania mamlaka, na kwamba nguvu za miungu hao zilizoofika na kupungua kwa kadiri mazingira yalivyobadilika. Inafahamika kuwa, Miungu hao waliinuka na kuanguka kutoka katika mamlaka kulingana na mzunguko wa majira ya mwaka. Hali kadhalika, iliaminika kuwa miungu hao waliinuka na kuanguka kutoka katika nyadhifa zao za mamlaka ya kiungu kadiri mataifa yao yaliposhinda na kushindwa vitani.

Ni vyema tufahamu kwamba, mawazo haya hayakuwa sehemu ya imani ya kibiblia. Yehova, Mungu wa Israeli ndiye muumbaji pekee na mhifadhi wa vyote. Yeye ndiye mtawala asiyetikisika, anatawala juu ya viumbe vyote, hata viumbe vya kiroho vilivyo na nguvu na vile viitwavyo “miungu.” Katika nyakati zote za asili, katika kila kushinda na kushindwa vitani, ufalme wa Mungu umeenea kote na haubadiliki kamwe. Na kwa mantiki hii, viumbe vyote vimekuwa, na daima vitaendelea kuwa ufalme wake.

Hivyo, Mungu ni Mfalme juu ya kila kitu. Unaliona hili katika Mwanzo 1 jinsi ambavyo kila kitu katika uumbaji kinamtii yeye. Zaburi 24 inasema “Dunia na kila kitu ndani yake ni mali ya Bwana,” Kwa kuwa yeye ndiye aliyeiumba. “Ni nani huyu Mfalme wa utukufu? Ni Bwana!” Unaona, yeye ni mfalme juu ya kila kitu. Anamiliki vitu vyote na hilo halitabadilika… ukichunguza Biblia kuanzia Mwanzo mpaka Ufunuo utaona mamlaka ya Mungu juu ya kila kipengele cha uumbaji wa binadamu, na kila kitu.

— Dr. Jonathan D. Worthington

Mungu ni mwenye enzi yote, na huu ndio mtazamo ambao wa Arminiani na Wakalvinisti wanaushikilia. Mtazamo huu upo wazi kabisa katika maandiko; Mungu ni mwenye enzi yote nasi tunafuata mapenzi yake wakati wote, na uchaguzi wetu haubadilishi mapenzi yake. Uchaguzi wetu umekusudiwa kuendana na mapenzi yake.

— Dr. Grant R. Osborne

Kwa kadiri ambavyo waandishi wa Agano la Kale waliamini katika mtazamo mpana kwamba, utawala wa Mungu juu ya viumbe umekamilika na haubadiliki, pia walizungumzia mtazamo wa pili; mtazamo mwembamba ambamo ufalme wa Mungu au utawala haujakamilika na kwamba ni endelevu katika historia.

Endelevu

Maandiko yanapozungumzia Ufalme wa Mungu kuwa ni kitu endelevu, yanalenga jinsi ambavyo Mungu anathihirisha au kufunua enzi yake kadiri nyakati zinavyopita. Wakristo wengi wa siku hizi hawajawahi kuishi katika kipindi cha ufalme ambapo wafalme wa kibinadamu wana mamlaka makubwa juu ya mataifa yao. Kwa hiyo, mara nyingi tunashindwa kuona umuhimu wa dhana hii katika Biblia. Katika kumzungumzia Mungu anavyofunua ufalme wake katika historia, waandishi wa Agano la Kale walitumia mtazamo wa kawaida wa Mungu na ufalme wa kibinadamu ambao hautambuliki hivi sasa. Kwa mfano, walimtaja Mungu kama msanifu wa majengo na mjenzi, baba wa kifalme kwa watu wake, mtoa sheria na mwandaaji wa Agano. Walimwelezea Mungu kama mfalme shujaa, mume na mchungaji.

Mara nyingi watu hudhani kuwa wafalme na falme siyo watu rafiki, au kama mfumo mbaya wa kisiasa. Lakini wazo la Kibiblia kuhusu ufalme wa Mungu kuja duniani ni pana mno, tena limeelezwa kwa picha nzuri inayoeleweka. Inafunua maajabu ya Mungu kama enzi na utawala juu ya viumbe vyote, na ufalme wake hapa duniani unaoakisi utukufu wetu.

Mara zote katika Agano la Kale na Jipya, Mungu alitoa maagizo ya kifalme kutoka katika kiti chake cha enzi mbinguni. Aliwapenda watu wa ufalme wake kama baba anavyowapenda watoto wake. Aliyataka majeshi yake ya mbinguni na duniani kuwajibika. Kama mfalme alijiimarisha na kuyashinda mataifa, pamoja na taifa lake pendwa la Israeli. Lengo kuu la uthihirisho huu wa kihistoria wa utawala wa Mungu ulikuwa kwa ajili ya kila kiumbe mahali popote kukiri kuwa yeye ni mfalme. Mwisho wake, viumbe vyote vitakuwa mahali pa upendo, furaha, uzuri, haki, uponyaji na amani kwa watu wa Mungu kutoka katika kila kabila na taifa. Na kisha Mungu ataijaza dunia na utukufu wake unaoonekana na kupokea sifa zisizo na mwisho kwa ajili ya jinsi alivyo na kile alichokifanya.

Njia rahisi ya kulitambulisha wazo hili la Agano la Kale ni kuangalia maneno katika “Sala ya Bwana.” Katika Mathayo 6:9-10, Yesu alifupisha mtazamo wa Agano la Kale kwa kuhusianisha na ufalme endelevu wa Mungu alipofundisha wanafunzi wake kuomba hivi:

Baba yetu uliye mbinguni, Jina lako litukuzwe Ufalme wako uje, mapenzi yako yatimizwe, hapa duniani kama huko mbinguni (Mathayo 6:9-10).

Yesu alipotufundisha kuomba kwamba “Ufalme wako uje,” alisema kitu ambacho kila mwandishi wa Agano la Kale alitamani kukiona. Ni kitu cha kawaida kwa wakristo kuzungumzia ujio wa ufalme, lakini mara nyingi hatuelewi namna ambavyo imani hii ya kikristo ina mizizi katika Agano la Kale. Hivyo, inatupasa kutenga muda wa kutafakari kile ambacho Yesu alimaanisha alipotufundisha sisi kuombea kuja kwa ufalme.

Yesu alipowafundisha wanafunzi wake jinsi ya kuomba, alitumia maneno ya mwandishi wa Zaburi, aliyafupisha na kisha kuunda yaliyomo katika sala ya uaminifu. Lakini maombi yanaanza hivi: “Baba yetu uliye mbinguni, Jina lako litukuzwe, Ufalme wako uje, mapenzi yako yatimizwe.”Utagundua kuwa, hata kwa Yesu, ubaba wa Mungu umeunganishwa moja kwa moja na ufalme wake. Mungu sio tu ni Baba pekee, bali yeye ni Baba Mfalme. Kwa hiyo, kama mtoto mwaminifu unapokwenda mbele ya baba yako, unatamani ufalme wake upanuke. Unataka kuona utawala wake ukienea katika kila eneo la maisha ya mwanadamu.

— Dr. Scott Redd

Kwa kuzingatia mila za zamani za ushairi wa Kiebrania, Yesu alieleza kile alichomaanisha pale alipotufundisha kuomba ufalme wa Mungu uje. Kwanza, Yeu alimtaja Mungu kama “Baba wa Mbinguni,” alimtaja Mungu kama Baba mfalme, mfalme anayetawala katika kiti cha enzi mbinguni. Na tena alitufundisha kuliombea jina la Mungu ili libaki kuwa takatifu, “jina lako litukuzwe.” Akielezea zaidi juu ya maombi haya, alitambua kwamba jina la Mungu litabakia kuwa takatifu wakati ufalme wake utakapokuja. Na kisha anafafanua alichomaanisha kuhusu ujio wa ufalme wa Mungu. Yesu aliongeza kusema kuwa, ufalme au utawala wa Mungu utakuja katika ukamilifu wake pale ambapo mapenzi yake yatakapofanyika. Lakini angalia mahali ambapo Yesu anataka mapenzi ya Mungu yafanyike: “duniani kama mbinguni.” Tofauti na wakristo wengi wanavyoamini leo, Yesu hakufundisha kwamba lengo la historia ni watu wa Mungu kuishi milele na Mungu mbinguni! Kinyume chake, Yesu alifundisha kwamba, lengo la historia ni kuwa mapenzi ya Mungu yatimizwe *hapa duniani* kama ilivyo katika mahali pake pa enzi mbinguni.

Tumaini letu la hakika ni kwamba, siku inakuja ambapo Mungu atavifanya vitu vyote kuwa vipya… Tunaweza kuona hili hasa katika maneno mazuri ambayo Yesu alitufundisha sisi wanafunzi wake kuomba aliposema, “Baba yetu uliye mbinguni, jina lako litukuzwe, ufalme wako uje, mapenzi yako yafanyike hapa duniani, kama ilivyo huko mbinguni,” Wazo la msingi, la muhimu na lililo kiini cha Ukristo ni kwamba, sasa tunaishi katika wakati wa kusubiri uhalisia wa mbinguni kuwa uhalisia wa duniani, na kwamba jinsi ambavyo mambo yanafanyika mbinguni Mungu anapotukuzwa, wakati mambo yote yatakapokuwa sawa, wakati haki na utukufu na kweli na upendo vitatawala; tumaini letu kama wakristo, tumaini la hakika, ni kwamba uhalisia huo wa mbinguni utakuwa uhalisia wa duniani pia. Na hiki ndicho ambacho maandiko yanaahidi katika tumaini kuwa ndio uumbaji mpya, na makao yetu ya milele.

— Dr. Jonathan T. Pennington

Ili kuelewa vizuri namna ambavyo Yesu anatarajia kuwa dunia itakuwa kama mbinguni, tazama Daniel 7:9-10. Hapa tunaona picha halisi ya Agano la Kale inayoonyesha mahali pa kiti cha enzi cha Mungu huko mbinguni.

Nikatazama hata viti vya enzi vikawekwa, na mmoja aliye mzee wa siku ameketi; mavazi yake yalikuwa meupe kama theluji, na nywele za kichwa chake kama sufu safi; kiti chake cha enzi kilikuwa miale ya moto, na gurudumu zake moto uwakao. Mto kama wa moto ukatoka ukapita mbele zake; maelfu elfu wakamtumikia, na elfu kumi mara elfu kumi wakasimama mbele zake; hukumu ikawekwa, na vitabu vikafunuliwa (Daniel 7:9-10).

Maelezo ya jinsi hii kuhusu mbingu sio mapya. Maelezo yanayofanana na haya kuhusu mahali pa kiti cha enzi cha Mungu mbinguni yanaonekana pia katika Agano la Kale na Jipya. Hata hivyo, kuna mitazamo miwili katika maono ya Daniel ambayo tunapaswa kuyaelewa.

Kwa upande mmoja, Mungu anaonesha sehemu ya utukufu wake inayoonekana mbele ya viumbe katika mahali pa kiti chake cha enzi mbinguni. Kama maandiko yanavyofundisha kuwa Mungu ameenea pote, yupo kila mahali. Yeye yupo katika anga lote kuu, yupo katika sayari yetu ndogo ya dunia; katika misitu minene na katika ukame jangwani, katika kila Kijiji kidogo na kila mji mkubwa. Hata hivyo, pamoja na kuenea kwake kwa jinsi hii, bado kwa sehemu kubwa haonekani. Pamoja na hayo, kama maono ya Daniel na maandiko mengine mengi yanavyotuambia, uwepo wa Mungu unaonekana kwa kila kiumbe katika kiti cha enzi Mbinguni. Mungu ameketi katika kiti chake cha enzi, amevaa mavazi meupe yanayong’aa, na nywele nyeupe kama sufu. Kiti chake kinaangaza miale ya moto, na moto ulao unatiririka kutoka katika kiti chake cha enzi.

Maelezo haya kuhusu mbingu ni sehemu moja ya tofauti kati ya mbingu na nchi ambayo inatajwa katika maombi ya Yesu. Hakika tunaona utukufu wa Mungu ukiwa dhahiri katika maajabu ya uumbaji. Na katika historia ya Biblia, mara nyingine utukufu wa Mungu ulionekana duniani. Lakini ishara hizi za utukufu wa Mungu haziwezi kulinganishwa na ukuu wa utiisho wa Mungu katika kiti chake cha enzi mbinguni. Hivyo, Yesu alipotutaka sisi kuomba kwa ajili ya ufalme wa Mungu kuja dunia kama ilivyo mbinguni, alitutaka sisi tuombee utiisho usio wa kawaida wa utukufu wa Mungu uijaze dunia kama ilivyo huko mbinguni. Hiki ndicho ambacho mtume Yohana alimaanisha katika Ufunuo 21:23 wakati alipoeleza habari za utukufu wa Yerusalemu mpya utakao shuka duniani Kristo atakaporudi. Sikiliza maneno ya Yohana:

Na mji ule hauhitaji jua wala mwezi kuuangaza, kwa maana utukufu wa Mungu huutia nuru, na taa yake ni Mwana Kondoo (Ufunuo 21:23).

Yesu alipotufundisha sisi kuomba kwa ajili ya Ufalme wa Mungu kuja duniani kama ilivyo mbinguni, alimaanisha kwamba tunapaswa kutamani na kuomba ili Mungu aijaze dunia na tukufu, na mamlaka yake ya kifalme.

Kwa upande mwingine, maono ya Daniel kuhusu mbingu yanahusisha upeo wa Mungu, uwepo wa utukufu katika shughuli za viumbe waliopo pale. Kama tunavyosoma katika Daniel 7:10:

Maelefu elfu wakamtumikia, na elfu kumi mara elfu kumi wakasimama mbele yake (Daniel 7:10).

Viumbe visivvyo hesabika mbele ya kiti cha enzi cha Mungu mbinguni wanamtumikia, wanamwabudu, na kutii maagizo yake kwa unyenyekevu.

Kwa kawaida Malaika huko mbinguni wanatumika kama makuhani; wanamtumikia Mungu usiku na mchana katika hekalu lake, na wanamwabudu yeye usiku na mchana. Wanatumika pia kama watumishi wa Mungu na wasaidizi wa Mungu kwetu hapa duniani, hili lipo wazi katika maandiko yote. Lakini uongozi ni dhabiti, ni wa Mungu na ni Mungu peke yake.

— Dr. Grant R. Osborne

Mungu ni mkuu juu ya kila kitu kinachotokea. Kwa kiasi anaruhusu vitokee, lakini hatoi kibali au kuruhusu mambo mengi yanayotokea. Lakini siku moja tutaishi katika ufalme ambao watu watatii maadili ya haki ya Mungu. Kwa nafsi zao wenyewe watafanya hivyo kwa sababu sheria itakuwa imeandikwa katika mioyo yao.

— Dr. Robert B. Chisholm, Jr.

Hii ndiyo sababu, katika Wafilipi 2:10-11, mtume Paulo alitarajia siku ambayo:

Kwa jina la Yesu kila goti litapigwa, la vitu vya mbinguni, na vya duniani, na vya chini ya nchi; na kila ulimi ukiri ya kuwa YESU KRISTO NI BWANA, kwa utukufu wa Mungu Baba (Wafilipi 2:10-11).

Kwenye misitari ya awali katika sala ya Bwana, Yesu alisema kwa ujumla muktadha wa Agano la Kale kuhusu ufalme wa Mungu kuwa ni endelevu, wa kihistoria, na uhalisia wake duniani. Sawasawa na manabii waaminifu wote wa Mungu katika historia, mwana wa Mungu aliitarajia siku ambayo ufalme mkuu wa Mungu usiobadilika utadhihirishwa kikamilifu duniani. Siku hiyo ikifika, utukufu wa Mungu utaijaza dunia yote na kila kiumbe kitatii amri zake kwa ukamilifu hapa duniani sawasawa na ilivyo mbinguni. Maono haya ya historia mpya yanaongoza mafundisho yote ya Agano la Kale na Agano Jipya.

Sasa kwa kuwa tumetofautisha jinsi ambavyo Maandiko Matakatifu yanavyoeleza kuhusu ufalme wa Mungu katika mtazamo mpana na mwembamba, tunaweza sasa kuchunguza namna ambavyo Biblia inaeleza maendeleo ya kihistoria ya ufalme wa Mungu duniani. Tutaanza na kipindi ambacho kinajulikana kama “historia ya kale,” ambacho kinajumuisha matukio yaliyoelezwa katika Mwanzo 1:1–11:9.

HISTORIA YA KALE

Wakristo wengi wanaposoma historia ya kale katika kitabu cha Mwanzo, mara nyingi hujikita kuangalia nini kimesemwa kuhusu umri wa dunia, mwanzo wa maisha ya mwanadamu na mambo mengine yahusuyo ugunduzi wa kisayansi. Hizi zote ni mada za muhimu, lakini kwa sehemu zinaondoa umakini wetu katika kutazama jinsi ambavyo vifungu hivi vya Maandiko matakatifu vilivyowaelekeza Waisraeli katika hatua za mwanzo za namna ambavyo ufalme wa Mungu ulianzishwa hapa duniani. Kama tutakavyoona, historia ya kale inaeleza namna ambavyo Mungu alijifunua kama mfalme katika nyakati hizo. Namna ambavyo aliyatumia mamlaka yake ya kifalme katika kuumba, kupanga na kuutiisha ulimwengu ili ufanyike sehemu ambayo atauendeleza utawala wake kutoka mbinguni.

Historia ya kale inahusu historia tunayoiona kuanzia Mwanzo 1–11; ni historia kabla ya Abrahamu. Kwa hiyo, inagusa mwanzo wa dunia kama tunavyoona katika Mwanzo 1. Inagusa pia habari ya uumbaji wa mwanadamu, namna mwanadamu alivyo pata uhai ndani ya dunia hii. Inazungumzia masuala ya Sabato pamoja na ndoa, taasisi ya ndoa, na namna ambavyo Mungu alijishughulisha na watu wake kabla ya Abrahamu, yaani jinsi Mungu alivyoshughulika na Nuhu na gharika.

— Dr. Daniel Simango

Tutaangalia jinsi ambavyo historia ya kale inatambulisha ufalme endelevu, au utawala wa Mungu katika historia ya dunia kwa kuangazia mambo matatu: kwanza, jinsi sehemu hii ya Biblia inavyoieleza dunia kuwa ni mahali pa ufalme wa Mungu; pili, jinsi inavyowatambua watu kwa kusudi la ufalme wa Mungu; na tatu, jinsi inavyoonesha maendeleo ya awali ya ufalme wa Mungu katika kipindi hiki. Tuanze kwa kuangalia kwanza dunia kama mahali pa ufalme wa Mungu.

Mahali

Sura za kwanza za kitabu cha Mwanzo zinaonesha wazi kuwa, dunia iliandaliwa kuwa mahali pa utawala wa kifalme wa Mungu kwa njia mbalimbali, lakini tutaangazia njia mbili tu. Kwanza, tutaangazia jinsi maandalizi ya mwanzo ya Mungu ya uumbaji yalivyoakisi kusudi lake la kifalme kwa dunia. Na pili, tutaona jinsi ambavyo Mungu aliandaa mazingira kwa ajili ya kuenea kwa ufalme wake katika dunia.

Tuanze kwa kuangalia maandalizi ya awali ya Mungu katika mpango wake kabambe wa kifalme katika uumbaji.

Maandalizi ya awali

Ili kuelewa kinachoelezwa katika historia ya kale kuhusu maandalizi ya mwanzo ya Mungu kwa ajili ya ufalme wake duniani, tunahitaji kuepuka kwanza maswali yetu mengi. Kisha tujiulize kuwa Waisraeli walielewaje simulizi ya kitabu cha Mwanzo 1:1–2:3. Itatusaidia kujua kuwa, katika zama za kale, wafalme wote walitambuliwa kama wasanifu na wajenzi. Kutokana na uelewa huu, watafasiri wengi wameridhika kuwa mwanzo wa uumbaji unamfanya Mungu kuwa ndiye msanifu wa kweli na mjenzi aliyefanya uumbaji wake kuwa ikulu yake kubwa ya kifalme. Kila mara mwanzo wa uumbaji unamtaja Mungu kwa kusema, “Na (iwe hivi au vile).” Inamwonesha Mungu kama mwelekezaji wa ujenzi wa uumbaji, au amri za kifalme kutoka katika kiti chake cha enzi mbinguni. Sambamba na hilo, maandiko katika maeneo mengine yanaonesha kuwa, mapumziko ya Sabato ya Mungu yana maana kuwa, Mungu alipumzika katika kiti chake cha enzi ili kupokea heshima baada ya kutumia mamlaka na uwezo wake wa kifalme katika uumbaji. Kwa njia hii ama nyingine, sehemu ya kwanza ya kitabu cha Mwanzo iliwafundisha Waisraeli jinsi Mungu wao, aliye msanifu na mjenzi, alieneza nguvu zake za kifalme kutoka mbinguni hadi ulimwenguni.

Habari ya uumbaji inaanza na maneno haya yanayojulikana sana katika kitabu cha Mwanzo 1:1:

Hapo Mwanzo Mungu aliziumba mbingu na nchi (Mwanzo 1:1).

Maneno haya ya mwanzo yanaweka msingi na ukweli kwamba Mungu aliumba falme au milki mbili, yaani mbingu iliyo juu na dunia inayoonekana chini. Katika Mwanzo 1:2–2:3 Mungu alianza kuiumba dunia kuwa mahali ambapo utawala wake wa utukufu utaenea kutoka mbinguni hadi duniani. Tunaweza kuigawa sehemu hii ya Mwanzo katika sehemu kuu tatu tukianza na vurugu za mwanzo za dunia. Sikiliza namna Mwanzo 1:2 inavyoielezea dunia:

Nayo nchi ilikuwa ukiwa, tena utupu, na giza lilikuwa juu ya vilindi vya maji, na Roho ya Mungu ikatulia juu ya uso wa maji (Mwanzo 1:2).

Kama tunavyoona hapa, hapo mwanzo dunia, au uumbaji ulio chini ya mbingu, ulikuwa “ukiwa na tena utupu,” ulikuwa umefunikwa na giza na vilindi vya maji.

Katika hatua hii, dunia ilionekana kuwa tofauti kabisa na mahali pa kiti cha enzi cha utukufu wa Mungu. Kama tulivyoona katika maandiko yote, mbingu imejazwa na utukufu wa ajabu wa Mungu, lakini dunia haikuwa hivyo kwa wakati huo. Neno la Kiebrania lililotafasiriwa hapa kama “bila umbo” na “utupu” yametumika kwingineko katika Agano la Kale kumaanisha nyika na jangwa juu ya nchi. Mahali ambapo wanadamu hawawezi kuishi. Na maneno “giza” na “vilindi vya maji,” yana maana hasi katika sehemu zote kwenye maandiko.

Hata hivyo, katika Mwanzo 1:2 tunaona ukweli mwingine wa muhimu juu ya kuanza kwa historia ya dunia. Inasema, “Roho ya Mungu ikatulia juu ya uso wa maji.” Mungu wa nuru na uhai hakuridhishwa na hali mbaya ya mwanzo ya dunia. Biblia inasema, Roho yake ilianza kutembea gizani, mahali pa dunia pasipo na uhai.

Sehemu kuu ya pili ya uumbaji katika Mwanzo 1, ni zile siku sita za Mungu kuipangilia dunia kuwa mahali pazuri katika mstari wa 3-31. Siku hizi sita zinaonesha dhahiri sehemu ya kazi inayojulikana ya usanifu wa Mungu kwa kutumia hekima ya ajabu na mamlaka yake.

Katika siku tatu za kwanza, Mungu alishughulika na ukweli kwamba dunia haikuwa na umbo. Na siku tatu zilizofuata, alishughulika na ukweli kwamba dunia ilikuwa tupu na ukiwa. Matendo ya Mungu katika hatua hizi mbili tofauti, zinafanana kimantiki kwa namna ya pekee sana. Katika sehemu ya kwanza, Mungu aliumba na kutenga giza kuwa usiku. Hali kadhalika, siku ya nne aliweka jua, mwezi na nyota angani kwa mpangilio wake. Katika siku ya pili, Mungu aliumba anga, akayatenga maji yaliyo chini na maji yaliyo juu angani. Na kisha siku ya tano, Mungu aliijaza sehemu iliyo kati ya maji, na maji yaliyo chini, aliweka viumbe wa baharini. Siku ya tatu Mungu alitenganisha maji yaliyo chini na kufanya ardhi kavu yenye rutuba. Na siku ya sita, Mungu aliweka binadamu katika nchi. Mungu alionesha hekima isiyopimika na nguvu ya kifalme katika kuipangilia na kuijaza dunia.

Sehemu ya tatu na ya mwisho katika utaratibu wa uumbaji inahusu siku ya Sabato katika sura ya 2:1-3. Kama ilivyo katika mistrari iliyotangulia, haya pia yanamwonesha Mungu akiwa msanifu wa kifalme na mjenzi wa uumbaji. Tunasoma katika Mwanzo 2:3:

Mungu akaibarikia siku ya saba, akaitakasa kwa sababu katika siku hiyo Mungu alistarehe, akaacha kufanya kazi yake yote aliyokuwa ameifanya katika uumbaji (Mwanza 2:3).

Katika kifungu hiki, tunapata picha kuwa baada ya uumbaji, Mungu alikaa tena kwenye kiti chake cha enzi huko mbinguni, alifurahia mafanikio yake, na kupata heshima kwa kile alichokifanya. Kazi ya uumbaji ilikuwa nzuri sana hata baadaye katika amri kumi, Mungu aliamuru Waisrael kukumbuka na kuadhimisha matendo yake makuu kila siku ya Sabato.

Kwa ufupi, Mwanzo 1:1–2:3 inatufundisha kwamba, kwa siku sita Mungu alitoa amri za kifalme kutoka katika kiti chake cha enzi mbinguni ambazo ziliubadilisha ulimwengu kutoka katika giza na machafuko mpaka kuwa uumbaji mzuri wa kifalme. Na matokeo yake Mungu alipokea heshima kwa kile alichokifanya kama msanifu wa mwanzo na muumbaji.

Tumeona katika sura za awali za kitabu cha Mwanzo namna ambavyo Mungu alifanya maandalizi kwa ajili ya ufalme wake. Sasa tuangalie sifa maalumu za muundo wa ufalme huu ambao mara nyingi unapuuzwa. Mungu ameweka wazi kuwa, alikusudia utawala wake wa kifalme uendelee kupanuka na kuenea duniani kote.

Upanuzi Endelevu

Mara sita tunasoma katika Mwanzo 1:3-30 kwamba, Mungu alipoutazama uumbaji wake, aliuona kuwa ni “mwema.” Na katika mstari wa 31, katika siku ile ya sita, Mungu aliitazama kazi yake na kuona kuwa kila kitu alichokiumba kilikuwa “chema sana.” Neno lililotafasiriwa kama “njema” *tov* (טוֹב) katika Kiebrania, limetumika hapa na katika maeneo mengine katika Agano la Kale kumaanisha, “yakupendeza,” au “kufurahisha,” na wakati mwingine “uzuri.” Biblia inaposema kuwa uumbaji ulikuwa mzuri, ina maana kuwa Mungu alithibisha kazi yake. Lakini kama tutakavyoona, alichokuwa amekifanya Mungu ulikuwa ni mwanzo tu wa jambo kubwa zaidi ambalo lingetokea duniani.

Kwa bahati mbaya, mara nyingi Wakristo wengi wanaamini kuwa Mungu aliposema uumbaji wake ulikuwa “mzuri sana,” ni kama alimaanisha amemaliza kazi yake ya uumbaji na hakuna hata nafasi ya maboresho. Lakini haikuwa hivyo hata kidogo. Isitoshe katika Mwanzo 2:18, Mungu alisema pia kuwa “siyo vyema mtu akae peke yake.” Hali kadhalika, giza, machafuko na vilindi vya maji ambavyo mwanzo viliifunika dunia vilikuwa vimezuiwa tu; havikuwa vimeondolewa kabisa. Mungu alianza kwa kumweka mwanadamu katika bustani yake takatifu ya kifalme. Pia katika Mwanzo 1:28 Mungu alimwita Adamu ili kuijaza, kuitiisha, na kuwa na mamlaka juu ya dunia yote. Uumbaji wote ulikuwa “Mzuri sana” mwishoni mwa juma la kwanza katika historia ya kale, lakini katika mtazamo kwamba kila kitu kilikuwa tayari kutimiza kusudi kubwa la ufalme wa Mungu kwa ajili ya uumbaji wake. Kama tunavyosoma katika Mwanzo 2:8-9:

BWANA MUNGU akapanda bustani upande wa mashariki wa Edeni… BWANA Mungu akachipusha katika ardhi kila mti unaotamanika kwa macho na kufaa kwa kuliwa; na mti wa uzima katikati ya bustani, na mti wa ujuzi wa mema na mabaya (Mwanzo 2:8-9).

Fikiria juu ya hili kwa jinsi hii: katika sura za mwanzo za kitabu cha Mwanzo, Mungu aliufanya ulimwengu mithili ya msanaa anavyoanza maandalizi ya kuchora picha kwa kutumia Penseli kabla ya kuchora picha kamili. Mungu aliweka kwanza miundombinu ya msingi ya namna ambavyo angependa dunia iwe, lakini hakukamilisha muonekano wa dunia kwa wakati mmoja.

Badala yake, katika hekima yake isiyoelezeka, Mungu aliipamba na kuinakshi sehemu moja tu ya dunia kwa rangi za kupendeza. Aliitukuza sehemu hii na kuifanya kuwa kitovu cha dunia. Sehemu hii ya dunia iliitwa Edeni. Ndani ya eneo hili la Edeni kulikuwa na bustani, sehemu nzuri ya kupendeza. Paradiso safi na takatifu iliyofaa kwa ajili ya uwepo maalumu wa mfalme wa mbingu. Ilikuwa sehemu takatifu sana iliyotengwa mbali na uumbaji mwingine. Mungu alitembea hapo na kuudhirihirisha utukufu wake. Lakini pamoja na uzuri wa bustani ulivyokuwa, malengo ya Mungu katika historia hayakuwa kwamba dunia ingebaki katika hali hii. Lengo lilikuwa kwamba dunia yote ingekuwa kama bustani takatifu ya Edeni ili kwamba siku moja, utukufu wake ungeujaza uumbaji wote. Muonekano wa dunia mwishoni mwa juma la kwanza ulikuwa ni kama mwanzo tu wa mambo yote ambayo Agano la Kale linafundisha kuhusu ufalme endelevu wa Mungu.

Kwa hiyo, jukumu letu katika uumbaji ni kuwa mawakili, ni kuwa viumbe vya Mungu kuwa kuwa na mahusiano naye, kupanua mipaka ya bustani takatifu, tufanye hivyo katika kuabudu, katika kujitoa, utii, na kwa kuangalia rasilimali zote za uumbaji wake. Na hili bila shaka, itandelea hata katika katika mbingu mpya na nchi mpya pia.

— Dr. Stephen J. Wellum

Mpaka sasa tumejifunza kuwa, kipindi cha zama za kale kilianza na Mungu kuiandaa dunia kuwa mahali pa kuuendeleza ufalme wake. Sasa tutageukia sehemu ya pili ya muhimu katika kumbukumbu ya Biblia: hapa tutaona jukumu ambalo Mungu alimpa mwanadamu katika hatua hii ya historia ya ulimwengu.

Watu

Je, umeshawahi kujiuliza ni kwa kiasi gani Maandiko Matakatifu yanamtaja binadamu? Kwa ujumla, karibu kila ukurasa wa Biblia unamtaja na kumwongelea mtu kwa namna moja au nyingine. Kwa haraka haraka, jambo hili linaweza kukushangaza; kwa sababu mara nyingi tunafikiri kuhusu Biblia kama ufunuo wa Mungu na mambo aliyoyafanya. Hili ni kweli pia. Lakini, historia ya Biblia inasisitiza pia upekee, na umuhimu wa binadamu katika mpango wa Mungu wa uumbaji. Ni kweli kwamba binadamu hawezi kufanya lolote jema pasipo huruma ya Mungu. Na kwa sababu hiyo, kwa mtazamo wa jumla, utukufu wote ni wa Mungu pekee. Hali kadhalika, Maandiko Matakatifu yanaweka wazi kwamba, Mungu alikusudia kutimiza malengo yake ya kifalme kupitia mwanadamu. Na hii ndiyo sababu Maandiko Matakatifu yanamwongelea zaidi binadamu. Maandiko Matakatifu yanaeleza sababu ya mkazo wa Agano Jipya juu ya ubinadamu wa Yesu, mkamilifu pekee, mwenye haki anayetimiza malengo ambayo wanadamu waliumbwa kwayo.

Lengo hili mahsusi kwa binadamu linawekwa wazi zaidi katika Mwanzo 2:18 ambapo Mungu alisema haya kuhusu Adamu katika bustani ya Edeni:

BWANA MUNGU akasema, “Si vyema huyo mtu awe peke yake, nitamfanyia msaidizi wa kufanana naye” (Mwanzo 2:18).

Hapo awali katika Mwanzo 1, Mungu alihitimisha kuwa kila kitu katika uumbaji wake kilikuwa “chema sana.” Lakini pia aliona kitu katika bustani yake ya kifalme ambacho hakikuwa “chema sana”, kama vile Adamu hakuwa na mke. Lakini ni kwanini hili halikuwa jema? Ni kwa sababu Mungu alimuumba mwanadamu kwa kusudi kubwa ambalo mtu mmoja asingeweza kulitimiza peke yake. Watu wengi walihitajika ili kutimiza kusudi la mwanadamu katika kuujenga ufalme wa Mungu duniani.

Jukumu hili muhimu kwa watu limeelezwa kwa njia mbili. Mungu alimuumba Adamu na Eva ili wawe makuhani wake, na kama wasaidizi au wawakilishi. Katika Maandiko Matakatifu, majukumu haya yameungana, lakini tutatazama moja baada ya jingine tukianza na nafasi ya wanadamu kama makuhani wa Mungu.

Makuhani

Adamu na Eva walipewa jukumu la utumishi kama makuhani wa Mungu. Adamu aliagizwa kumheshimu Mungu kwa ibada. Tulijifunza hapo awali kuwa, kwa mujibu wa maono ya Danieli, wapo viumbe wasiokuwa na idadi ambao wanahudumu katika malango ya Mungu mbinguni. Na huu ndio ulikuwa wito wa Adamu na Eva hapa duniani. Tunaweza kuliona jukumu hili la kikuhani kwa binadamu katika Mwanzo 2:15 tunaposoma maneno haya:

BWANA Mungu akamtwaa huyo mtu, akamweka katika bustani ya Edeni ailime na kuitunza (Mwanzo 2:15).

Kwa haraka haraka tunaweza kudhani kwamba maneno ya kifungu hiki yana maana kwamba Mungu alikusudia Adamu awe mtunza bustani tu. Lakini kwa kweli alikuwa na jukumu kubwa zaidi ya hilo, kwa sababu bustani ya Edeni ilikuwa bustani takatifu kwajili ya Mungu mwenyewe. Maneno “ailime na kuitunza” ni maagizo ya muhimu na yalikuwa na maana kubwa kwa Musa na Israeli kwa ujumla. Maagizo ya jinsi hii pia yametumika katika maeneo mengine ya Maandiko Matakatifu. Katika vitabu vitano vya Musa yametumika kueleza kazi ya makuhani na Walawi katika hema ya kukutania na katika utukufu wa Mungu. Kwa mfano, tunasoma katika kitabu cha Hesabu 3:8:

Nao watavitunza vyombo vyote vya hema ya kukutania, na kulinda ulinzi wa wana wa Israeli, ili watumike utumishi wa maskani (Numbers 3:8).

Maagizo kuhusu majukumu ya Adamu na Eva katika bustani, yana akisi maagizo juu ya majukumu ya Walawi katika huduma yao ya kikuhani kwa Mungu.

Adam na Hawa waliwekwa katika bustani takatifu ya kifalme ya Mungu, mahali ambapo ni maskani ya utukufu wa Mfalme duniani. Hapo walimtumikia Mungu kama ambavyo baadae makuhani na Walawi walimtumikia Mungu katika hema ya kukutania, mahali ambapo utukufu wa Mungu ulionekana kwa Israeli. Adamu na Hawa waliagizwa kufanya kazi zao zote kama huduma takatifu ya kikuhani, na kama matendo ya ibada ya heshima kwa Mungu aliye Mfalme mkuu.

Kwa upande mwingine, watu wa kwanza walioishi duniani hawakupaswa kuhudumu kama makuhani wa Mungu pekee. Bali Mungu aliwaagiza pia kutumika kama wasaidizi wake, yaani wawakilishi wa ufalme wake. Kwa mantiki hii, Adamu na Hawa walikuwa makuhani wa kifalme wa Mungu.

Wasadizi wa Watawala

Tunapata maelezo haya ya Adamu na Hawa katika Mwanzo 1:26 ambapo tunasoma maneno haya:

Mungu akasema, na tufanye mtu kwa mfano wetu, kwa sura yetu; wakatawale samaki wa baharini, na ndege wa angani, na Wanyama, na ardhi yote pia, na kila kitambaacho juu ya nchi (Mwanzo 1:26).

Mtu yeyote anayeyajua Maandiko Matakatifu anatambua kuwa, kifungu hiki na vingine vingi katika Agano la Kale na Jipya, vinamwelezea binadamu kuwa ni “sura” au “mfano” wa Mungu. Hapo zamani wanatheolojia wengi walidhani kuwa maana pekee ya maneno haya ni kwamba; wanadamu wanabusara, na ni viumbe walio na maadili pamoja na imani ya dini tu. Lakini pamoja na mtazamo huu wa Kikristo kuonekana kuwa kweli, haya siyo makusudi ya kitabu cha Mwanzo sura ya 1.

Kuelewa sababu ya Mungu kumuita mwanadamu kuwa ni sura yake na mfano wake, itasaidia kujua tamaduni za ulimwngu wa kale. Isipokuwa kwa Israeli tu, Mafarao, Wafalme na watawala mara nyingi walijulikana kama “sura,” “mfano” na wakati mwingine kama “wana wa kiume” wa miungu yao. Waliaminiwa kuwa kama sura hai ambazo ziliwakilisha malengo ya miungu yao hapa duniani. Na kama wawakilishi wa mbingu, wafalme walikuwa na jukumu maalumu kwa jamii za kale la kujua matakwa ya miungu yao mbinguni, na kisha kwa kutumia mamlaka yao ya kifalme kuyatimiza matakwa hayo duniani. Na ndiyo maana Yesu aliwahimiza wafuasi wake kuomba ili mapenzi ya Mungu yafanyike duniani kama ilivyo mbinguni. Hili lilikuwa jukumu lake la kifalme.

Katika Matendo ya Mitume 7:22, Stephano alitambua kwamba Musa alijifunza tamaduni za mahakama za Misri. Musa alifahamu vizuri kwamba, Mafarao wa Misri, na wafalme wa mataifa mengine waliitwa “sura,” “mfano” au “wana wa kiume” wa miungu yao; ili kuwatenga na binadamu wengine wa kawaida. Lakini kwa uvuvio na uongozi wa Roho Mtakatifu, Musa alipinga imani hii ya uongo iliyokuwa imeenea. Hapo awali, Mungu wa kweli wa Israeli alitangaza kuwa binadamu wote, na sio wafalme kadhaa tu na watawala ndio walikuwa sura ya Mungu, makuhani wa kweli wa kifalme wa Mungu. Kwa hakika, hili lilikuwa ni fundisho gumu kuaminiwa na Waisraeli wa nyakati za kale. Watu hawa waliokuwa watumwa hapo awali, walihitaji kubadili mtazamo wao juu yao binafsi na wajibu wao duniani. Tangu awali Mungu alikusudia kuwa kila Muisraeli, na wanadamu wengine wote watumike kama makuhani na wawakilishi wake wa kifalme.

Na katika siku zetu, mila za kidunia za kisasa mara nyingi zinatufundisha kwamba binadamu wako zaidi kidogo ya matokeo ya matukio yasiyopangwa ya kihistoria. Lakini maelezo ya Biblia yanatutaka sisi kubadilisha mtazamo wetu juu yetu na mtazamo wetu juu ya watu wengine kwa mujibu kila Mungu alichosema kutuhusu sisi. Sisi wote tumeumbwa kama makuhani wa Mungu, sura za kifalme, tulioitwa kuhakikishwa kwamba mapenzi ya Mungu yanatimizwa hapa duniani kama ilivyo mbinguni.

Katika Mwanzo 1:27-28 tunagundua kwamba Mungu alifafanua juu ya huduma za kibinadamu aliposema maneno ya baraka kutoka katika kiti chake cha mbinguni:

Mungu akaumba mtu kwa mfano wake, kwa mfano wa Mungu alimuumba, mwanamme na mwanamke aliwaumba. Mungu akawabarikia, Mungu akawaambia, zaeni, mkaongezeke, mkaijaze nchi, na kuitiisha, mkawatawale samaki wa baharini na ndege wa angani, na kila kiumbe chenye uhai kiendacho juu ya nchi (Mwanzo 1:27-28).

Kuanzia mwanzo Mungu alimuita kila binadamu kuwa kuhani wake sura ya kifalme, na kutimiza ambacho wanathiolojia wanakiita “mamlaka ya kitamaduni

Kama tulivyoona, Mungu aliimarisha kipimo cha mamlaka na uzuri katika viumbe, na alimuweka mwanadamu katika uwajabu wake, bustani yake takatifu ya ajabu kumtumikia yeye kama makuhani wan kifalme. Mfalme mkuu wa mbinguni aliutia mafuta ubinadamu kama chombo cha upanuzi wa ufalme wake. Binadamu walipaswa kuzaliana, kutawanyika nje, na kuifanya dunia yote kama bustani ya Mungu ili kwamba waweze kuleta mapenzi ya Mungu duniani na kumtumikia yeye katika dunia nzima. Kupanua ufalme wa Mungu katika dunia yote lilikuwa ndilo lengo mahususi ambalo Mungu alimuweka mwanadamu duniani.

Sasa, nafikiri tunapaswa kukubali kwamba kama watu wa kisasa mara chache tunafikiria juu ya malengo ya uwepo wetu katika njia hizi. Iwapo mtu atakuuliza wewe, “ kazi yako ni nini? ” ni mara nyingi kiasi gani umejibu, “hakika, mimi ninazaa matunda, ninajizidisha, ninaijaza dunia, ninaitiisha na kuwa na mamlaka kwa niaba ya Mungu?” mawazo haya ni mageni sana kwa wafuasi wengi wakristo kiasi kwamba mara chache tunafikiri juu ya kuelezea kile tunachokifanya katika maisha yetu kwa njia hizi. Kwa hiyo, usishangae ukijikuta mwenyewe umechanganyikiwa juu ya malengo ya maisha yako. Tunahitajika kutafuta malengo yetu katika maisha kwa kuweka moyoni ambacho Mungu alikisema kwanza kuwahusu binadamu. Tuliumbwa kuwa makuhani wa ufalme wa Mungu. Tuliumbwa kuhakikisha kwamba utawala wa Mungu umeenea katika miisho ya dunia ili yakwamba siku moja viumbe vyote vitajazwa na utukufu wa Mungu unaoonekana katika sifa yake isiyo koma.

Tumeona kwamba katika historia ya awali Mungu alianzisha dunia kama mahali pa ufalme wake, na watu kama watumishi wa ufalme wake. Sasa kwa kifupi tunapaswa kuchora maendeleo ya ufalme wa Mungu duniani katika kipindi hiki.

Maendeleo

Kama Adamu na Eva wasingelianguka katika dhambi, upenyo wa huduma ya kibinadamu kama sura ya Mungu ungelikuwa ni jambo la moja kwa moja. Adamu na Eva wangelizaa watoto, uzao wao ungelikuwa na watoto wao wenyewe, na kuendelea. Na kwa pamoja idadi hii kubwa ya ukuhani wa Mungu, sura za kifalme zingeijaza dunia, na kuitiisha na zingekuwa na mamlaka kwa mujibu wa amri ya Mungu. Lakini kama tunavyojua wote vizuri sana, mambo hayakwenda kwa welekeo huo. Kwa haraka dhambi ilibadilisha mapito yaliyonyooka ya binadamu kuwa marefu, na barabara lenye kona ya mateso. Pamoja na hayo, pamoja na mateso haya mapema katika historia ya awali, Mungu aliwathibitishia wanadamu kwamba lengo lake kwa ajili yao lisingeshindwa.

Kuna mengi ambayo yanaweza kusemwa kuhusiana na maendeleo ya ufalme wa Mungu wakati wa kipindi cha historia ya awali, lakini tutayafupisha katika hatua tatu. Kwanza kabisa, tutazungumzia usaliti wa dunia ulivyofanyika. Pili, tutatazama namna rushwa ya binadamu ilivyoongezeka na ikasababisha hukumu kali ya Mungu. Lakini tatu, tutagundua kwamba Mungu alianzisha mpango wa kudumu ambao ungewezesha binadamu kutimiza lengo lake la kifalme. Hebu na tutazame kwanza juu ya dhambi ya usaliti wa dunia ambayo alifanyiwa mfalme.

Uhaini wa Ulimwengu

Badala ya kutimiza kwa uaminifu ambacho Mungu mfalme wao alikiamuru, Adamu na Hawa walianguka katika majaribu ya shetani na wakaasi kwa kula tunda walilozuiliwa. Kwa hiyo, badala ya kueneza bustani ya Edeni mpaka miisho ya dunia, walifukuzwa nje ya bustani na kuishi chini ya laana. Pamoja na haya, wajibu wa binadamu kama wajenzi wa ufalme haukuisha. Adamu na Hawa na uzao wao bado walipaswa kuongezeka na kuwa na mamlaka duniani kwa utumishi wa Mungu. Pamoja na hayo, Mungu aliwalaani binadamu na dunia ili kwamba kuongezeka kwao na kutawala kuwe kwa maumivu, kugumu, na kuliko jaa changamoto. Kuhusu kuongezeka, katika Mwanzo 3:16 Mungu alimwambia Hawa hivi:

Hakika nitakuzidishia uchungu wako, na kuzaa kwako; kwa utungu utazaa watoto; na tamaa yako itakuwa kwa mmeo, naye atakutawala (Mwanzo 3:16).

Kuhusiana na utawala, katika mstari wa 17 Mungu alimuonya Adamu na kusema:

Ardhi imelaniwa kwa ajili yako; kwa uchungu utakula mazao yake siku zote za Maisha yako; (Mwanzo 3:17)

Kwa bahati mbaya, ukuhani na sura ya kifalme ya Mungu vililazimishwa kuishi katika dunia ya upinzani na kupitia maumivu na ubatili katika utume ambao Mungu aliwatuma. Kumbukumbu ya maendeleo ya ufalme wa Mungu wakati wa kipindi cha awali ilianza na usaliti wa dunia wa Adamu na Hawa. Lakini uzao wao ulipitia mapito ya uharibifu ambayo mwisho wake ilipelekea hukumu kali kutoka kwa Mungu.

Uharibifu na Hukumu

Kwa mujibu wa kitabu cha Mwanzo, wakati Adamu na Hawa walipoanguka katika dhambi, haikuwa kweli tena kwamba uzao wao wote ungekuwa mwaminifu kwa Mungu. Kwa hakika, hakuna kati yao angeweza kuhudumu kama mfano kamili wa Mungu mbali na rehema ya Mungu ya ukombozi. Wingi wa kizazi cha binadamu uliendelea kumuasi Mungu. Mwana wa kwanza wa Adamu na Hawa, Kaini alimuua mdogo wake Habili. Na uzao wa Kaini katika Mwanzo 4 unatuambia kwamba, kadiri familia ya Kaini ilivyokua, uasi wao ulizidi. Badala ya kutumika kama makuhani wa ufalme wa Mungu, uzao wa Kaini ulijiinua weyewe ukipinga utawala wa Mungu na kujaza dunia kwa maasi dhidi ya binadamu wengine. Na kadiri muda ulivyoendelea, vurugu za binadamu zilimlazimisha Mungu kuisafisha dunia nzima kwa gharika ya maji. Kama tunavyosoma katika Mwanzo 6:5-7:

Bwana akaona yakuwa maovu ya mwanadamu ni makubwa duniani na kwamba kila kusudi analowaza moyoni mwake ni baya tu siku zote Bwana akaghairi kwakuwa amemfanya mwanadamu duniani, akahuzunika moyo. Bwana akasema, nitamfutilia mbali mwanadamu niliyemuumba usoni pa nchi; mwanadamu na mnyama, na kitambaacho na ndege wa angani; kwa maana naghairi kwamba nimewafanya. “nitamfutilia mbali mwanadamu” (Mwanzo 6:5-7).

Maendeleo ya ufalme wa Mungu wakati wa historia ya awali ulihusisha uasi wa dunia wa binadamu na uharibifu wao na hukumu zilizofuata. Inaweka wazi kwamba Mungu alianzisha mkakati wa muda mrefu ambao mwisho wake ungepelekea kuenea kwa ufalme wake katika dunia nzima. Kwa hakika, Mungu alikusudia kumkomboa mtu kwa ajili yake katika muda mrefu na kujenga ufalme wake kupitia wao.

Mkakati wa Muda Mrefu

Dokezo la kwanza la mkakati wake wa muda mrefu lilitambulishwa katika Mwanzo 3:15. Hapa, Mungu alimlaani nyoka aliyekuwa amemsababishia Adamu na Hawa kutenda dhambi kwa maneno haya:

Nami nitaweka kati yako na huyo mwanamke, na kati ya uzao wake na uazao wake; huo utakuponda kichwa, na wewe utamponda kisigino. (Mwanzo 3:15).

Katika kifungu hiki, Mungu alimtangazia nyoka kwamba uzao wa binadamu utagawanyika katika makundi mawili: wana wa shetani, au “mbegu” kama ambavyo mara nyingi imetafsiriwa wao binadamu waliojipanga wenyewe katika njia za uasi wa Shetani na uzao wa Hawa, hao binadamu wanaotafuta kumtumikia Mungu kwa uaminifu. Makundi haya mawili ya watu watakuwa katika uwadui juu ya mwenzake katika historia yote. Mungu pia aliahidi kwamba siku moja mbegu ya Hawa itamuokoa mwanadamu itakiponda kichwa cha nyoka, ikimshinda yule aliyewaingiza katika uharibifu wa dunia. Ahadi hii mwisho wake imetimzwa na Kristo. Sikiliza namna Paulo aliwathibitishia wafuasi wa Yesu katika Warumi 16:20:

Naye Mungu wa Amani atamseta Shetani chini ya miguu yenu upesi (Warumi 16:20).

Tumaini la ushindi juu ya uovu kwa waliookolewa, sura za uaminifu za Mungu zinapanua katika historia yote na zinafikia utimilifu wake katika Kristo, sura kamili ya Mungu.

Kwa sababu ya mkakati wa muda mrefu wa Mungu kwa ajili ya ufalme wake, mwana wa tatu, Sethi, alizaliwa badala ya Habili mwaminifu. Sawasawa na uzao Mwanzo 5 unavyotuambia, Sethi na uzao wake walimheshimu Mungu na walitafuta kupanua ufalme wake katika dunia nzima. Na hata pale vurugu zilipoijaza dunia na kwamba Mungu akawaharibu binadamu wengi, mmoja wa uazao wa seti Nuhu alikuwa mwaminifu kwa Mungu na alipata kibali katika macho ya Mungu. Baada ya gharika kubwa ya siku za Nuhu , Mungu alidhibitisha tena mkakati wake wa muda mrefu kwa ajili ya kutimiza huduma ya binadamu katika ufalme wake katika Mwanzo 8:21-22:

Sitailaani nchi tena baada ya hayo kwa sababu ya mwanadamu, maana mawazo ya moyo wa mwanadamu ni mabaya tangu ujana wake; wala sitapiga tena baada ya hayo kila kilicho hai kama nilivyofanya muda nchi idumpo, majira ya kupanda na mavuno, wakati wa baridi na wakati wa hari, wakati wa kaskazini na wakati wa kusi, mchana na usiku, havitakoma (Mwanzo 8:21-22).

Gundua namna Mungu anavyotambuaa kwamba binadamu wote wameadhiriwa na uovu, tangu utoto wao. Anakiri kwamba dhambi ingeendelea kutafuna na sura yake iliyoanguka. Kwa hiyo, chini ya ishara ya upinde wa mvua Mungu alitangaza kwamba angeiimarisha utaratibu wa asili wa “nyakati za mbegu na mavuno, baridi na joto, kiangazi na masika, machana na usiku,” kadiri dunia ilivyoendelea kubakia lakini kwa nini Mungu alianzisha mpango huu salama wa asili baada ya masika? Sababu yake inaonekana wazi katika maneno ambayo gafla yalifatia katika Mwanzo 9:1:

Mungu akamubariki Nuhu na wanawe, akawambia, “zaeni mkaongezeke, mkaijaze nchi” (Mwanzo 9:1).

Kama mstari huu unavyotuambia Mungu alifanya upya wito wake kwa binadamu ili watumikie lengo la ufalme wake. Alianzisha Amani ya asili ili ya kwamba sura ya Mungu itimize huduma yake ya asili katika ufalme wake.

Wakati Mungu alipo muumba mwanadamu tunarejerea Mwanzo 1 na Mungu alituumba sisi katika sura yake, mume na mke katika sura yake, na asilisema, “zaeni mkaongezeke na muijaze nchi.” Na haikuwa tu kabla ya dhambi kuingia katika … lakini hata baada ya yeye kuiharibu dunia kwa gharika, na Nuhu na mke wake na wana na wake zao, wote walitoka nje ya Safina, na kwamara nyingine akasema, “zaeni mkaongezeke na muijaze dunia.” Mungu ametupatia dunia hii kwa ajili yetu na kwa ajili ya utukufu wake.

— Dr. Rick Boyd

Kuanzia hatua hii na kuendelea, Maandiko yanaweka wazi namna mapito ya huduma ya mwanadamu kwa ufalme wa Mungu haikuwa ya moja kwa moja au kutoingiliwa. Watu wa Mungu walikumbana na upinzani mkubwa. Ulishindwa na walizidiwa mara nyingi. Bado, Mungu alianzisha Amani ya muda mrefu katika asili ili kwamba siku moja sura ya Mungu itatimiliza kazi ya kueneza ufalme wake mpaka katika miisho ya dunia.

Sasa baada ya kuona ambacho Maandiko yanafundisha kuhusiana na ufalme wa Mungu wakati wa historia ya awali , tuko tayari kuelekea katika hatua inayofuata kubwa ya historia ya ufalme katika Agano la Kale, kipindi ambacho Mungu alihusika kipekee na Taifa la Israeli kama watu waliochaguliwa wa ufalme wake.

TAIFA LA ISRAELI

Ni vigumu kuukosa ukweli kwamba Taifa la Israeli linachukua nafasi ya kati katika historia ya Biblia. Lakini kwa nini Maandiko yanajitazamisha juu ya watu wa Israeli kwa sababu Mungu aliwachagua wao kuongoza kizazi chote cha binadamu katika huduma aliyoitia mafuta kwa ajili ya sura yake tangu mwanzo. Wana wa Israeli walikuwa ni mbegu ya mwanamke, makuhani wa kifalme, vito vyake vya dhamani, mzaliwa wake wa kwanza katika mataifa. Kwa hiyo, walipaswa kuongezeka katika idadi na kuwa na mamlaka juu ya dunia katika kutumikia ufalme wa Mungu. Sasa wana wa Israeli mara nyingi walishindwa kuwa waaminifu kwa Mungu na Mungu akaleta hukumu kali dhidi yao lakini Mungu hakufuta wajibu wa Israeli. Kama ambavyo tunaelekea kuona, katika Maandiko yote, Mungu alibakia mwaminifu kwa Israeli wakiwaongoza mataifa yote katika huduma yake.

Kuona namna ufalme wa Mungu ulivyoenea katika historia yote ya taifa la Israeli, tutatazama tena sura tatu. Kwanza tutachunguza eneo au mahali pa ufalme. Pili, tutawatazama watu wa ufalme katika taifa la Israeli. Na tatu, tutachora maendeleo ya ufalme wa Israeli. Hebu tutazame kwanza mahali pa ufalme wa Mungu.

Mahali

Wakati Mungu alipo muweka Adamu na Hawa duniani kwanza, aliwapandikiza mahali maalumu katika bustani ya Edeni. Lakini pia aliwaagiza kutumika kama sura yake kwa kuanzisha mapenzi yake katika dunia nzima. Sasa tunapoelekea kuona, ni lini Mungu alimchagua Ibrahimu na uzao wake, aliwaita kuwapa mafundisho katika bustani ya Edeni kwa mara nyingine tena nakuanzia hapo kutimiza utume mkuu wa asili wa binadamu. Sikiliza namna Mwanzo 12:1-3 inaelezea wakati Mungu alivyomuita Ibrahimu kwanza, baba wa Israeli, kuwa mtumwa wake maalumu, Mungu alisema:

Bwana akamwambia Abrahamu, toka wewe katika nchi yako, na jamaa zako, na nyumba ya baba yako, uende mpaka nchi nitakayokuonyesha; nami nitakufanya wewe kuwa taifa kubwa, na kukubariki, na kulikuza jina lako; nawe uwe baraka; nami nitawabariki wakubarikio, naye akulaaniye nitamlaani; na katika wewe jamaa zote wa dunia watabarikiwa (Mwanzo 12:1-3).

Elewa mtazamo wa kijiografia katika kifungu. Mungu alimuita Ibrahimu kuiacha nchi ya baba yake ndani ya Mesopotamia na kuhamia katika nchi ambayo Abrahamu alikuwa bado hajaiona.

Mungu alimuongoza Abrahamu kutoka Ur katika Mesopotamia kwenda Harani. Na badaye, Mungu alimwita Abrahamu kutoka Harani kwenda katika nchi ya Kanani, nchi ambayo mara nyingi iliitwa “nchi ya ahadi” wakati Abrahamu alipofika Kanani, Mungu alithibitisha kwamba uzao wake wangemiliki mahali pale kama nyumbani pao pa kudumu. Na tangu wakati huo na kuendelea, nchi ya ahadi ikawa ndiyo mahali pao pa kuanzia kwa ajili ya huduma wa ufalme wa Israeli.

Wito wa Abrahamu kwenda katika nchi ya ahadi unatusaidia sisi kuelewa mahali pa ufalme wa Mungu katika historia ya Israeli kwa angalau namna mbili. Kwanza, Mungu alimwita Abrahamu na uzao wake kumtumikia yeye katika asili ya kitovu cha jiografia ya ufalme wake. Pili, Mungu aliita Israeli kufanya upanuzi wa kijiografia wa ufalme wake mbali na mipaka ya nchi ya ahadi. Hebu tutazame juu ya wazo kwamba Mungu alimwita Abrahamu na uzao wake kumtumikia mahali pa siri pa ufalme wake duniani.

Kituo cha Awali

Muda mfupi uliopita, tumeona kwamba mahali pa kati pa asili pa ufalme wa Mungu wa duniani ilikuwa ni nchi ya Edeni na bustani takatifu ndani yake. Kwa bahati mbaya wafafanuzi wengi wa Biblia wamechukulia kwamba Edeni palikuwa ni mahali pa Mesopotamia ya chini, karibu na guba ya Uwajemi. Hatujui kwa uhakika ni kiasi gani cha mipaka kilichukuliwa kuwa ardhi ya Edeni. Ingeweza kupanuka mpaka ambako sasa tunapaita mwezi wa rutuba. Lakini kitabu cha Mwanzo peke yake kinaihusisha ardhi na bustani ya Edeni na ardhi ambayo Mungu alimuahidi Abrahamu.

Uwelewa huu wa kijiografia unakuwa wazi katika Mwanzo 2:10-14 ambapo Mungu ameielezea mipaka ya Edeni:

Ukatoka mto katika Edeni na kuitilia bustani maji, na kutokea hapo ukagawanyika kuwa vichwa vinne. Jina la wakwanza ni Pishoni; ndio unaozunguka nchi yote ya Havila… Na jina la mto wa pili ni Gihoni; ndio unaozunguka nchi yote ya Kushi na jina la mto wa tatu ni Hidekeli; na mto wa nne ni Frati (Mwanzo 2:10-14).

Gundua hapa kwamba mito minne ya kwanza inahusishwa na Edeni. Na miwili ya kwanza ni Pishoni na Gihoni. Wasomi bado wanajadili ni wapi mito hii ilipokuwa. Lakini hapa, inahusishwa na nchi ya Havila na Kushi kusini magharibi mwa nchi ya ahadi. Miwili ya pili, Hidekeli na Frati ilielekea mashariki kutoka katika ukanda wa mlima wa Siria ya sasa. Kuelewa hili vizuri kuhusiana na maeneo ya mito ya Edeni ni muhimu kwa sababu, tukizungumza kwa upana, maeneo haya yanafanana na mito ambayo badaye ilihusishwa pia katika kitabu cha Mwanzo na nchi ambayo Mungu alimwahidi Abrahamu. Sikiliza kitabu cha Mwanzo 15:18 na namna Mungu alivyoielezea nchi aliyoiahidi kwa Adamu na uzao wake:

Siku ile Bwana akafanya agano na Abrahamu akasema, uzao wako nimewapa nchi hii, kutoka mto wa Misri mpaka huo mto mkubwa, mto Frati (Mwanzo 15:18).

Kama tunavyoona hapa, mito ilionyesha mipaka ya nchi ya ahadi ya Israeli mto wa Misri na mto wa Frati.

Watafasri wengi kwa haki wanakubali kwamba “mto Misri” haukuwa mto Naili, lakini ulikuwa ni mmoja kati ya idadi ya mito katika kaskazini mashariki ya Misri. Zaidi ya hili, mto Frati, Frati ya juu katika Shamu ya magharibi ya sasa, ilitenga mipaka ya mashariki ya kaskazini ya nchi ya ahadi. Badaye katika historia ya Biblia, mito hii ilitenga mwisho wa nchi ya Israeli wakati wa utawala wa Daudi na Suleimani.

Kama tunavyoweza kuona, mipaka ya kijiografia ya nchi ya ahadi kwa ufupi inaendana na mipaka ya nchi ya Edeni. Kwa hiyo, kama vifungu vingine vya Biblia vinavyoonyesha, wakati Mungu alipomwita Abrahamu kwenda Kanani, alimwita arudi katika kiini cha asili cha jiografia ya dunia, Edeni, ambapo Adamu na Eva walipoanzia kutumikia ufalme wa Mungu.

Mahali pa Edeni hapatusaidii tu sisi kuelewa kwamba Mungu alimwita Abrahamu kwanza na badaye na akamleta Musa, katika asili ya kiini cha jiografia ya ufalme wa Mungu. Inaonyesha pia kwamba nchi ya ahadi ya Israeli ulikuwa ndio mwanzo wa upanuzi wa jiografia wa utawala wa Mungu kupitia Israeli mpaka katika miisho ya dunia.

Upanuzi

Kwa mujibu wa ahadi ya Mungu kwa Abrahamu katika Mwanzo 12:3, umiliki wa nchi ya ahadi ulikuwa ni kwa ajili ya lengo kubwa zaidi. Kama Mungu alivyosema:

Nami nitawabariki wakubarikio, naye akulaaniye nitamlaani; na katika wewe na jamaa zote wa dunia watabarikiwa (Mwanzo 12:3).

Katika kifungu hiki, moja kwa moja Mungu aliuchukua usikivu wa Abrahamu na kuuelekaza katika matokeo ambayo yeye na uzao wake wangeyapata katika mataifa yote. Mungu aliahidi kubariki na kulaani mataifa mengine kutokana na namna walivyomtendea Abrahamu. Lakini gundua matokeo ya mwisho ya hatua hizi mbili. Mungu aliahidi kwamba Abrahamu na uzao wake wataleta baraka za Mungu katika familia zote za dunia. Hii ndio sababu, katika Warumi 4:13, mtume Paulo alifupisha ahadi za Mungu kwa Abrahamu na hata mbengu zake kwa namna hii:

Kwa maana ahadi ile ya kwamba atakuwa mrithi wa ulimwengu alipewa Ibrahimu na uzao wake (Warumi 4:).

Adamu na Hawa waliitwa kuijaza dunia yote na kuwa na mamlaka juu yake, lakini dhambi iliugawa uzao wa binadamu kati ya wale waliomtumikia Mungu na ambao kumtumikia. Lakini Mungu alimchagua Abrahamu na Israeli kuleta baraka zake katika mataifa yote duniani ambao wangempokea. Na kama wafuasi wa Kristo, tunajua kwamba ahadi hii imetimizwa kupitia Yesu, mwana kamili wa Abrahamu.

Watu wa Israeli walikuwa na taarifa kamili kwamba walichaguliwa kulitumikia kusudi la Mungu kwa kumiliki zaidi ya nchi ya ahadi. Katika siku za Musa, makabila mawili na nusu yalipokea ruhusa kumiliki nchi mashariki ya Yorodani. Na Daudi, Sulemani na wafalme wengine katika ufalme wa Daudi walipanua mipaka ya Israeli mpaka kaskazini, kufika mashariki na kusini. Hata wakati Israeli walipopelekwa uhamishoni, manabii waliwahakikishia watu wa Mungu, kwamba peke yake wangeweza kurudi katika nchi ya ahadi, lakini masihi siku moja angeliwaongoza katika kueneza ufalme wa Mungu kufika katika miisho ya dunia.

Tukiwa na mahali pa ufalme wa Mungu katika siku za Agano la Kale mawazoni, tuko tayari kuwageukia watu wa ufalme katika kipindi hiki.

Watu

Tuliona mapema kwamba Mungu aliwaheshimu binadamu kwa kuwaumba kama sura ya ukuhani wa ufalme wake. Na vifungu kama Mwanzo 9:6 na Yakobo 3:9 inaonyesha kwamba binadamu wote bado wanayo heshima na wajibu wa kutumikia kusudi la ufalme wa Mungu kama sura yake. Bado, katika hekima yake isiyo chunguzika, Mungu alibariki kwamba uzao wa Abrahamu, watu wa Israeli, wangekuwa na jukumu maalumu la kuongoza njia katika kuusambaza utawala wa Mungu duniani pote. Historia ya Israeli ni ngumu, lakini itasaidia kufupisha namna Mungu alivyohakikisha kwamba watu wa Israeli wangebeba utume huu wa ufalme.

Tutatazama mambo matatu yanayofanana na ufalme wa watu wa Mungu katika historia ya Israeli: kwanza, uchaguzi wa Israeli kama watu maalumu; pili, uanzishwaji wa watu wa Israeli katika ufalme wa ukuhani; na tatu, mgawanyo wa Mungu wa makuhani waliotambulika na wafalme wa kuongoza Israeli. Zingatia kwanza uchaguzi wa Israeli kama watu maalumu wa Mungu.

Kuchaguliwa kwa Israeli

Kama tulivyoona mapema, baada ya dhambi ya Adamu na Hawa, uzao wa binadamu uligawanyika kati ya uzao wa nyoka wale waliotumikia makusudi ya Shetani; na uzao wa mwanamke wale waliotumikia kusudi la Mungu. Kwa mujibu wa Mwanzo 5, mwana wa Adamu wa tatu, Sethi, alifanyika kuwa baba wa ukoo mwaminifu wa binadamu ambao ulimpelekea mtu wa haki Nuhu na wana wake na wakwe zake wa kike. Nuhu alikuwa na wana watatu: Shemu, Hamu na Japhet. Lakini kati ya hao watatu, Shemu na uzao wake walikuwa maalumu katika macho ya Mungu. Taarifa hizi zote za uzao katika kitabu cha Mwanzo zilitarajiwa kuelezea msingi wa Mungu kuichagua Israeli kama watu wake waliochaguliwa.

Kutoka katika uzao wa Shemu, Mungu alimchagua mtu mmoja kumtumikia kama uzao wa mwanamke upande wa baba wa Israeli Abrahamu. Historia ya upande wa baba ya mwanzo inaonyesha kwamba Abrahamu alipata mwana wa muujiza, Isaka, ambaye aliendeleza uzao huu uliochaguliwa. Ndipo mwana wa Isaka Yakobo, ambaye pia alijulikana kama Israeli, akafanyika kuwa ndiyo sura maalumu ya Mungu aliyoiheshimu. Na mwisho wake, Yakobo alikuwa na wana kumi na wawili, Yusufu na ndugu zake, na wana kumi na wawili walikuwa ni baba wa kabila kumi na mbili za Israeli. Kutoka katika mataifa yote ya binadamu, makabila ya Israeli yalikuwa ni watu maalumu wa Mungu, watu wa ufalme wake.

Katika siku za Musa, uchaguzi wa Mungu wa makabila ya Israeli kama watu wake maalumu uliendelea mbele. Mungu aliyaleta makabila ya Israeli kutoka katika utumwa huko Misri na kuwafanya kuwa taifa, ufalme wa makuhani kutimiza lengo lake la kueneza ufalme wake katika dunia nzima.

Ufalme wa Makuhani

Katika Kutoka 19:4-6, Mungu alitamka kusudi lake kwa Israeli katika maneno yake yasiyojificha. Katika mlima Sinai, alifanya maamuzi yafuatayo:

Mmeona jinsi nilivyowatendea Wamisri na jinsi nilivyowachukua nyinyi juu ya mbawa za tai, nikawaleta nyinyi kwangu mimi. Sasa basi ikiwa mtaitii sauti yangu kweli kweli, na kulishika Agano langu, hapo ndipo mtakapokuwa tunu kwangu kuliko makabila yote ya watu; maana dunia yote pia ni mali yangu, nanyi mtakuwa kwangu ufalme wa makuhani na taifa takatifu (Kutoka 19:4-6).

Hapa tunaona kwamba Israeli ilipaswa kuwa “taifa takatifu” maana yake, maalumu, waliotengwa, wakipekee kama kitu cha thamani cha Mungu kutoka kwa watu wengine wote. Sawasawa na watu wake watakatifu, Mungu aliliita taifa zima la Israeli “taifa la makuhani” au, kama ambavyo itakavyoweza kutafsiriwa, “ukuhani wa kifalme.”

Kutoka 19:6 na hasa neno “ufalme wa makuhani” inatumika kama aina ya mwangwi ya wito wa asili wa mwanadamu, wa kike na wakiume, katika Mwanzo 1, ninafikiri wameitwa kuwa wafalme, kuwa na wajibu wa kifalme juu ya viumbe, kivitawala viumbe… Pia, katika mtazamo wa karibu, mara baada ya neno “ufalme wa makuhani” ni neno “taifa takatifu.” Israeli inapaswa kuwa taifa takatifu; makuhani wanapaswa kuwa watakatifu na kuutafakari utakatifu wa Mungu, na Israeli inapaswa kutafakari utakatifu wa Mungu pia kwa kujitoa wao wenyewe kupitia sheria mbalimbali zinazoikamilisha Torati.

— Dr. Douglas Gropp

Jukumu hili la Israeli linaonyesha kwamba Israeli ilikuwa imeitwa kudhihirisha wajibu wa Adamu na Hawa waliokuwa nao kama sura ya Mungu tangu mwanzo. Maendeleo ya makabila ya Isareli kufikia ufalme wa kikuhani uliwawezesha kuendeleza ufalme wa Mungu duniani kuendelea mbele.

Pamoja na kwamba uchaguzi wa Mungu wa Israeli uliwapatia watu wake fursa na majukumu ya kufanyika ufalme wa makuhani, tunapaswa pia kutambua kwamba Mungu aliwaita baadhi ya Waisraeli kuongoza katika majukumu maalumu ya makuhani na wafalme.

Makuhani na Wafalme

Haruni na uzao wake walifanyika makuhani waliotambulika wa Isareli kuliongoza taifa katika uwepo maalumu wa Mungu katika hema, na badaye katika hekalu. Waliongoza ibada, sadaka za kuteketezwa, maombi na sifa za Israeli. Waliwaelekeza Waisareli pia katika sheria ya Mungu. Na baada ya wakati wa Sauli, Mungu alimtia mafuta Daudi na uzao wake kutumika kama wafalme juu ya Israeli. Ufalme wa Daudi ulitiwa mafuta sio peke yake kusimamia ibada ya kweli ya Mungu, lakini pia kuhakikisha utiifu kwa Mungu katika Israeli na katika mataifa mengine duniani. Tangu wakati huu na kuendelea, nyumba ya Daudi ilipaswa kuongoza upanuzi wa dunia wa ufalme wa Mungu. Na kwa kweli, hii ndio sababu Agano Jipya linasisitiza sana kwamba Yesu, mwana wa Daudi, ndiye kuhani mkuu wa juu na mfalme juu ya watu wa Mungu leo. Yeye peke yake anatimiza yote ambayo huduma hizi zilikusudiwa kuyatimiza.

Pamoja na mahali na watu wa ufalme katika taifa la Israeli mawazoni mwetu, tunapaswa pia kutaja maendeleo ya ufalme ambayo yaliendelea kupitia taifa la Israeli.

Maendeleo

Habari ya Israeli katika Agano la Kale inahusisha vyote mafanikio mazuri na matokeo mabaya. Karibu kila kizazi cha Israeli kilimuasi Mungu kwa namna moja ama nyingine na kikaanguka chini ya hukumu ya Mungu ya muda. Lakini mara kwa mara, Mungu aliileta Israeli katika toba na kuwafanya upya. Bado, kuelekea mwisho mwa Agano la Kale, dhambi ya Israeli ikawa kubwa sana kiasi kwamba Mungu akaleta laana kubwa ya uhamisho kutoka katika nchi ya ahadi. Kwa mamia ya miaka, Israeli haikuwa na nchi ya nyumbani kwao, hapakuwa na ukoo wa ukuhani na hekalu, hapakuwa na mwana wa Daudi wa kuwaongoza katika kueneza ufalme wa Mungu. Bado, pamoja na mazingira haya ya kutisha, manabii wa Mungu waliithibitishia Israeli kwamba siku moja mwana mkuu wa Daudi angainuka na kuoingoza Israeli katika kuueneza ufalme wa Mungu kufikia miisho ya dunia.

Muda utaturuhusu peke yake kutazama hatua tatu muhimu katika maendeleo ya ufalme wa Mungu ndani ya Israeli ya Agano la Kale: wakati wa ahadi; matukio ya kutoka na umiliki; na wakati ambapo Israeli ilijitawala kwa ukamilifu. Hebu tutazame kwanza juu ya kile kilichofanyika wakati wa kipindi cha ahadi ya Mungu.

Ahadi

Tunapozungumzia kipindi cha ahadi, mawazoni tunavyo vizazi vya baba wa Israeli. Wakati wa siku za Abrahamu, Isaka, Yakobo na wana wa Yakobo, Mungu alitoa ahadi nyingi kuhusiana na maisha ya mbele ya taifa. Ahadi hizi zinagawanyika katika makundi ya msingi mawili ambayo yanaendana na malengo ya asili Mungu aliyo yaweka mbele ya sura yake katika bustani ya Edeni: ahadi ya kuongezeka ya Israeli na ahadi ya kumiliki ya Israeli.

Kwanza kabisa, kama kwamba Mungu alimwita Adamu na Hawa kuijaza dunia na wana wao, Mungu aliwaahidi baba wa Israeli kwamba wana wao siku moja wataongezeka zaidi ya idadi. Sikiliza ahadi ya Mungu kwa Abrahamu katika Mwanzo 15:5:

“Tazama sasa mbinguni, kazihesabu nyota, kama ukiweza kuzihesabu” Akamwambia, “hivyo utakavyokuwa uzao wako.” (Mwanzo 15:5).

Hapa Mungu alimwahidi Abrahamu na wana wake kwamba watakuwa wengi kama nyota mawinguni. Hii ndiyo sababu kitabu cha Mwanzo kinasisitiza uzao wa Isaka, mwana wa muujiza wa Abrahamu kupitia Sara. Pia ndio sababu habari ya Biblia inazungumzia sana juu ya mwana wa Isaka Yakobo katika wana kumi na wawili wa Yakobo. Kuongezeka idadi ya Israeli ndio kusudio la muhimu katika kipindi cha wazazi wa Israeli kwa sababu Mungu aliitia mafuta Israeli kutimiza utume wa asili alioutoa kwa Adamu na Hawa.

Katika sehemu ya pili, habari za Kibiblia kuhusiana na wazazi pia inaangazia juu ya umiliki wa dunia kwa Israeli. Kama vile Mungu alimuweka Adamu na Eva katika bustani ya Edeni, Mungu aliahidi kwamba wana wa Abrahamu watamiliki nchi ya Kanani. Kama Mungu alivyosema kwa Abrahamu katika Mwanzo 15:7:

Kisha akamwambia, mimi ni BWANA, niliyekuleta kutoka Uru wa Wakalidayo nikupe nchi hii ili uirithi (Mwanzo 15:7).

Hii ndio sababu maandiko yanafunua kwamba Abrahamu alinunua kipande cha ardhi ya Kanani kama mahali pa kuzika familia yake. Inaelezea pia kwa nini Mungu alimwamuru Yakobo kurejea katika nchi ya nyumbani kwake, hata alipo pambana na hatari kubwa kutoka kwa ndugu yake Esau.

Kitabu cha Mwanzo kinamalizika Yusufu akiwahakikishia ndugu zake kwamba wataondoka Misri na kurudi katika nchi ya ahadi. Kipindi cha wazazi kilikuwa kipindi ambapo Mungu aliahidi kwamba ataiongeza Israeli kuwa taifa kubwa na kuwapatia mamlaka juu ya nchi ya ahadi kwa Israeli.

Baada ya kipindi cha ahadi kwa wazazi wa Israeli, maendeleo ya ufalme wa Mungu yaliendelea katika nyakati za kutoka na ushindi.

Kutoka, na Ushindi

Nyote mtakumbuka kwamba wakati Musa na wana wa Israeli walipopita katikati ya bahari ya Shamu, waliimba wimbo wa sifa kwa Mungu ambao unaonekana katika Kutoka 15:1-18. Kifungu hiki kinaweka wazi ukweli kwamba Mungu aliikomboa Israeli kutoka Misri kwa lengo la kuendeleza utume wa asili wa Adamu na Eva kwa kupanua ufalme wake duniani. Katika Kutoka 15:13 tunasoma maneno haya:

Wewe kwa rehema zako umewaongoza watu uliowakomboa, kwa uweza wako uliwaelekeza hata makao yako matakatifu (Kutoka 15:13).

Gundua kwamba Waisraeli walimsifu Mungu kwa sababu alikuwa akiwaongoza kuelekea “makao matakatifu” au pa kuishi.

Kama tulivyoona, kama vile Edeni, nchi ya ahadi ilipaswa kuwa kiini cha uwepo maalumu mtakatifu wa Mungu duniani. Lakini zaidi ya hili, tunapaswa ugundua kwamba neno katika Kutoka 15:13 limetafasriwa “aliwaongoza” *nahal* (**נָהַל**) katika Kiebrania limehusishwa katika maandiko mengi na wachungaji wakiongoza kondoo. Mfano wa uchungaji kama huu mara nyingi ulitumika kuelezea kazi za wafalme, kwa ujumla katika mashariki ya karibu ya zamani na katika Biblia. Mungu aliwaongoza watu wake kuelekea mahali patakatifu alipokaa kama mfalme wao mchungaji. Sasa haishangazi tena kwamba somo la ufalme wa Mungu na ufalme linaonekana waziwazi katika Kutoka15:17-18. Mwishoni mwa wimbo katika bahari ya Shamu tunasoma:

Utawaingiza, na kuwapanda katika mlima wa urithi wako. Mahali pale ulipojifanyia, ee Bwana, ili upake, pale patakatifu ulipopaweka imara, BWANA, kwa mikono yako. BWANA atatawala milele na milele (Kutoka 15:17-18).

Kwa mujibu wa mistari hii, Mungu aliipeleka Israeli kuelekea mlima wake mtakatifu, eneo maalumu ambalo badaye ulijulikana kuwa Yerusalemu. Na mlima huo mtakatifu ungekuwa ni “makao” ya Mungu *yashav* (יָשַׁב) kwa Kiebrania neno ambalo linamaanisha mfalme katika kiti chake. Kwa mujibu wa malengo ya kifalme mengine katika kifungu hiki, ni muhimu kuelewa kwamba patakatifu hapa patakuwa ni mahali pa Mungu kukaa katika kiti chake. Hii ndio sababu mstari wa 18 mara moja unamsifu Mungu waziwazi kwa maneno ya kifalme, ukisema kwamba, “Bwana atatawala milele na milele.”

Israeli imepitia ukombozi wa Mungu na inaimba wimbo huu wa ushindi katika bahari ya Shamu; “Bwana atatawala milele na milele.” Lakini huyu ni aina tofauti ya mfalme… na tofauti na wafalme wanaoishi mbali, ambao unaweza tu kukutana nao kupitia sura zao kwenye sarafu au katika dunia ya sasa, sura zao kwenye TV au katika magazeti, Mungu wa Israeli, Bwana, mfalme wa kweli, anawakaribisha watu wa Mungu kuja na kuwa pamoja nae katika mlima wake mtakatifu, Sinai, na tena hata kwa ubora zaidi anafanya njia, hema, ambapo Mungu anaweza kuja waziwazi chini na kukaa katikati ya watu wake.

— Dr. Brian D. Russell

Wakati Mungu alipoishi kama mfalme wa Israeli kwa kuwaongoza taifa kama mchungaji kuelekea nchi ya ahadi, alifanya hivi kuwaimarisha wao kukizunguka kiti chake cha kifalme duniani. Lengo la kutoka na ushindi wa nchi ya ahadi ilikuwa ni kuimarisha upya utawala wa Mungu, ufalme wake, na ufalme wake hapa duniani.

Baada yakuwa tumegusia juu ya maendeleo ya ufalme wa Mungu katika nyakati za ahadi na kutoka na ushindi, tunapaswa kutazama juu ya hatua ya tatu ya historia ya Israeli kama taifa: Hatua ya himaya. Chini ya uongozi wa Daudi na Sulemani, Israeli ikawa na ufalme wa ukweli ukiwa na mfalme mwanadamu aliyewaongoza watu wa Mungu katika Ibada na katika amri za Mungu.

Himaya

Kwa bahati mbaya, katika msingi wa 1 Samweli 8, watafasiri wengi wa makanisa ya kiinjili kwa bahati mbaya waliamini kwamba Mungu hakupanga ili Israeli iwe na mfalme wa kibinadamu. Lakini kutoka katika siku za wazazi, Mungu alifunua kwamba, katika wakati sahihi, Israeli ilipaswa kuwa na mfalme wa kibinadamu kueneza ufalme wa Mungu. Mungu alikusudia kwamba huyu mfalme wa kibinadamu angekuwa mwana wa Daudi. Angeliongoza taifa la Israeli, na mwisho wake kila taifa hapa duniani. Na angewaongoza katika kutimiliza makusudi ya asili ya binadamu kueneza ufalme wa Mungu mpaka katika miisho ya dunia. Na kwakweli, kama kila Mkristo ajuavyo, Yesu ndiye mfalme mkamilifu mwenye haki kutoka katika ukoo wa Daudi ambaye atauleta ufalme wa Mungu hapa duniani kama ilivyombinguni.

Kwa masikitiko, wafalme wa Israeli walishindwa kutimiza wito huu kutoka kwa Mungu. Kwa kweli wafalme wa 1 na 2 inaweka wazi kwamba wafalme wengi wa Israeli, hata kutoka nyumba ya Daudi, waliwaongoza watu wa Israeli katika kumuasi Mungu. Na uasi huu mwisho wake ulipelekea shida kubwa ya uhamisho. Bado, kwa neema ya Mungu, utawala wa Daudi na mwana wake Sulemani uliwakilisha msukumo wa kwenda mbele wa muhimu juu ya ufalme wa Mungu duniani. Pamoja na makosa yao, walishinda na kupanua mipaka ya ufalme wa Mungu. Kwa sababu ya kuanzishwa kiti cha Daudi katika Yerusalemu, Mungu aliweka mahali pake ufalme wa kudumu ambao ungewakilisha utawala wake duniani na kuwaongoza wengi katika ibada ya kweli ya Mungu. Sikiliza namna 1 Mambo ya Nyakati 29:23 inakielezea kiti cha Daudi na Sulemani:

Ndipo Sulemani akaketi katika kiti cha enzi cha BWANA, awe mfalme badala ya Daudi babaye (1 Mambo ya Nyakati 29:23).

Kama tunavyoona hapa, kiti cha Daudi hakikuwa kiti cha kawaida kilikuwa. “kiti cha Bwana.” Sawasawa na ambavyo Adamu na Eva waliitwa kwa asili kutumika kama wasaidizi wa Mungu. Nyumba ya kifalme ya Daudi iliwakilisha mamlaka ya kifalme ya Mungu mwenyewe.

Mbali na hili, nyumba ya Daudi ilikuwa pia ni ya ukuhani wa kifalme. Daudi na Sulemani walipanga na kusimamia huduma za makuhani na Walawi waliowaongoza watu wa Israeli katika kumwabudu Mungu. Na Daudi alimwandaa Sulemani kujenga hekalu kwa ajili ya Mungu huko Yerusalemu. Sulemani aliliweka sanduku la Agano ambalo Daudi alilileta Yerusalemu katika hekalu. Na kwa mujibu wa Daudi, sanduku la Agano kilikuwa ni kiti cha Mungu duniani. Kama Daudi alivyotamka katika 1Mambo ya Nyakati 28:2:

Mimi nalikuwa na nia ya kuijenga nyumba ya kustarehe kwa ajili ya sanduku la Agano la Bwana, na kiti cha kuwekea miguu yake cha Mungu wetu; hata nalikuwa nimeweka tayari kwa kujenga (1Mambo ya Nyakati 28:2).

Sawa sawa na Isaya 66:1 inavyotuambia kiti cha Mungu kilikuwa mbinguni, lakini kiti cha kuwekea miguu ya ufalme wake, ambapo miguu yake inagusa dunia, ilikuwa ni sanduku la Agano katika hekalu. Utukufu unaoonekana wa Mungu ulijaza hekalu, sawa sawa na ambavyo Mungu alionekana kwa Adamu na Hawa katika Bustani ya Edeni. Hekalu la Yerusalemu likawa ndio kitovu cha ufalme wa Mungu duniani.

Kwa hiyo, tunaona kwamba wakati Daudi na Sulemani, Israeli ilikuwa imeendelea kutoka katika makabila yanayohama hama siku za Abrahamu, mpaka kufikia taifa lililoanzishwa kupitia kutoka na ushindi, hadi himaya iliyo na mfalme na hekalu katika mji wa Yerusalemu. Lakini lengo la Mungu lilikuwa nini kuileta Israeli katika hatua hii. Kusudi la muhimu la himaya ya Israeli lilikuwa nini? Katika Zaburi 72:1-17, mwandishi wa Zaburi alielezea mwisho wa utukufu wa Israeli chini ya utawala wa nyumba ya Daudi kwa namna hii:

Ee Mungu mpe mfalme hukumu zako, na mwana wa mfalme haki yako… Na awe na enzi toka bahari hadi bahari, toka mto hata miisho ya dunia … Naam wafalme na wamsujudie na mataifa yote wamtumikie… Jina lake na lidumu milele, pindi ling’aapo jua jina lake liwe na wazao; mataifa yote na wajibariki katika yeye na kumwita heri (Zaburi 72:1-17).

Katika kifungu hiki mwandishi wa Zaburi alimuombea “mfalme” na “mwana mfalme.” Aliomba kwamba ufalme wa Daudi utakuwa na sifa ya “haki” na “mwenye haki” lakini pia aliombea upanuzi wa utawala wa Daudi katika dunia nzima kwamba atatawala “kutoka bahari mpaka bahari.” Kutoka “mto mpaka miisho ya dunia.” Aliomba kwamnba “wafalme wote” watapiga magoti mbele ya mfalme wa Israeli na kumtumikia. Aliomba kwambwa “jina” la mfalme “litadumu milele” na kwamba “umarufu wake” “utaenda mbali kama jua.” Sio ajabu kwamba, katika mstari wa 17, mwandishi wa Zaburi aliandika maneno haya juu ya ufalme wa Daudi: “Watu wabarikiwe katika yeye, na mataifa yote yamwite mbarikiwa?”

Lakini dokezo la ahadi ya Mungu katika Mwanzo 12:3 kwamba Abrahamu atakuwa baraka kwa familia zote duniani ni hakika. Kusudi la Mungu kwa mchagua Abrahamu na uzao wake mwisho wake litatimizwa wakati nyumba ya Daudi iyakaposambaza baraka za Mungu kwa mataifa yote. Ndipo mwaaminifu watapokea haki, mafaniko na Amani vitadumu duniani kote. Kwamuonekano huu wa mbele mawazoni, mwandishi wa Zaburi alifunga katika mstari wa 19 na kishindo hiki cha sifa kwa Mungu:

Jina lake tukufu na lihimidiwe milele; dunia yote na ijae utukufu wake. Amina na amina (Zaburi 72:19).

Zaburi 72:19 inafunua lengo la mwisho kwa maendeleo yote yaliyofanyika Israeli, kuanzia kwa ahadi ya wazazi, kupitia kutoka na ushindi, na kwenye himaya. Hatua za falme zote zilikusudiwa kuijaza dunia nzima na utukufu wa Mungu. Kwa kadiri ufalme wa Mungu ulivyosambaa kuanzia katika mipaka ya Israeli mpaka katika miisho ya dunia kupitia utawala wa nyumba ya Daudi, uwepo wa utukufu wa Mungu ungejaza dunia yote kama unavyojaza mbingu.

Siku moja dunia yote itajazwa na miali ya Mungu. Itaijaza katika kila kona na pembe ili kwamba, kwa mujibu wa muonekano wa mfano wa kitabu cha Ufunuo, hapatakuwa na haja ya jua kwa sababu utukufu wa Mungu utaangaza, utang’ala katika sayari zote. Tunaona mpango huo uliotaambulishwa katika Mwanzo 1 ambapo Mungu anamuumba mwanaume na mwanamke kwa mfano wake, na badaye anakwenda na kuwaambia kuijza dunia na kuiitisha, kutuonyesha sisi kwamba hata huko nyuma katika Mwanzo 1, mpango wa Mungu haikuwa kujaza bustani peke yake lakini kujaza dunia yote na sura yake, sura inayomwabudu, ikiaksi kwake utukufu wake.

— Dr. Scott Redd

Mpaka hapo, tumeona namna Agano la Kale linavyozungumzia juu ya ufalme wa Mungu katika yote uelewa mpana na mwembamba, na namna ufalme wa Mungu ulivyoendelea wakati wa historia ya awali na historia ya taifa la Israeli. Sasa tutageukia somo letu la mwisho: utimilifu wa ufalme wa Mungu katika kipindi cha Agano Jipya.

AGANO JIPYA

Kama kuna kitu kimoja ambacho Wakristo wote wanapaswa kuthibitisha ni kwamba: moyo wa huduma wa Yesu, moyo wa Agano lote Jipya ni injili. Mahubiri ya injili ya kikristo, au “habari njema,” ni kiini katika imani yetu ya Kikristo. Pamoja na kwamba wengi wetu wanaweza kukubaliana na hili, mara nyingi hatuzingatii kwa kiwango gani habari njema ya wakristo imeota mizizi katika Agano la Kale. Habari njema ya imani ya kikristo ni kutangaza kwamba Yesu anashinda maanguko ya ufalme wa Mungu ya awali na anafanikiwa katika kueneza ushindi wa utawala wa Mungu mpaka katika miisho ya dunia. Hii ndiyo habari njema tunayoiamini. Ni habari njema ya ufalme wa Mungu. Sikiliza namna Mathayo alivyofupisha mahubiri ya Yesu:

(Yesu) Naye alikuwa akizunguka katika Galilaya yote akifundisha katika masinagogi yao, na kuihubiri habari njema ya ufalme (Mathayo 4:23).

Kama tunavyoona, Yesu alikwenda “akihubiri injili” au habari njema. Lakini habari hii njema ilihusu nini? Ilikuwa ni habari njema kuhusu “ufalme wa Mungu.” Habari njema tunayoiamini na kuihubiri kwa wengine ni kwamba Kristo anatimiza matarajio yote ya Agano la Kale kwa ajili ya ufalme wa utukufu wa Mungu kuja duniani kama ilivyo mbinguni. Tunapozungumzia injili ya ufalme.

Tunapozungumzia injili ya ufalme, au habari njema ya utawala wa Mungu, inatusaidia kufikiria juu ya nini wakristo wa kwanza, ambao kwao Biblia ilikuwa Septuagint, yaani tafasri ya Kiyunani ya Agano la Kale ingefikiriwa kuwa katika Isaya 52 Mungu anatangaza kwamba atakwenda kuwarejesha watu wake na anasema… “ni mizuri kama nini mlimani miguu ya wale wapelekao habari njema. Wanao leta habari za furaha…. Wakiiambia Sayuni ‘Mungu wako anatawala!’” na inasemekana kuwa habari njema ya Amani, kwa hiyo ni habari njema ya Amani ya Mungu, ni habari njema ya utawala wa Mungu, ni habari njema kwamba Mungu anaokoa watu wake, kwamba Mungu anatenda kwa niaba ya watu wake kuleta haki usawa duniani… lakini, tayari, Yesu alipokuja mara ya kwanza, alitupatia sisi mfano wa hilo, majaribio ya awali alipokuwa akiponya watu na kufanya kazi zake za ajabu. Yalikuwa ni majaribio ya kitu ambacho tutakishuhudia kwa ukamilifu zaidi katika ufalme ulio kamilika.

— Dr. Craig S. Keener

Tutachunguza ufalme wa Mungu katika Agano Jipya kama tulivyochunguza hatua zingine za historia ya Biblia. Tutatazama kwanza nini Agano Jipya linasema kuhusu mahali pa ufalme wa Mungu. Pili tutawazungumzia watu wa ufalme. Na tatu, tutatazama juu ya maendeleo ya ufalme wakati wa kipindi cha Agano Jipya. Hebu tutazame kwanza mahali pa ufalme wa Mungu katika Agano Jipya.

Mahali

Jambo la kusikitisha ni kwamba, wafuasi wengi wa Kristo wenye nia njema wanaamini kwamba; imani ya Agano Jipya haina mchango mkubwa kuhusiana na ufalme wa Mungu duniani. Mara nyingi tunasikia kwamba, Agano la Kale lilielekezwa katika dunia inayoonekana, lakini imani ya Agano Jipya imeelekezwa katika vitu visivyo halisi ambavyo ni vya mbinguni na mambo ya kiroho ya ndani. Sasa kuna namna ambavyo hii ni kweli. Wafuasi wa Kristo uraia wao uko mbinguni badala ya ufalme wa duniani kwa sababu katika hatua hii, mfalme wetu, Yesu, yuko mbinguni katika mkono wa kulia wa Baba. Sisi pia tunaangazia mambo ya kiroho ya ndani kwa sababu, wakati huu, Roho Mtakatifu anatufanya upya kwa ndani hata miili yetu inapoteswa na uharibifu. Lakini tunatakiwa kuwa waangalifu sana hapa. Imani ya Agano Jipya haikuondolewa katika ufalme wa Mungu wa duniani ulioko katika Agano la Kale. Badala yake, Imani ya Agano Jipya inahubiri kwamba Yesu anatimiza hatua za mwisho za ufalme wa Mungu duniani. Ana ueneza ufalme huu wa Amani, furaha na wema mpaka miisho ya dunia.

Katika maeneo mengi, Agano Jipya linao muelekeo ule ule kuelekea katika eneo la ufalme wa Mungu kama tunavyoona katika Agano la Kale. Kwanza, Agano Jipya linaonyesha kwamba kazi ya ufalme wa Kristo ilianza katika kiini cha kijiografia cha utawala wa Mungu, katika nchi ya Israeli, na pili, Agano jipya pia lina sisitiza namna Kristo anavyotimiza wito wa Mungu kwa ajili ya kupanua kijiografia utawala wake mpaka miisho ya dunia. Hebu tutazame kwanza kiini cha kijiografia cha ufalme wa Mungu katika kipindi cha Agano Jipya.

Kituo

Wakati wa historia ya awali, Edeni na bustani yake takatifu ilikuwa ndiyo kituo cha kijiografia cha ufalme wa Mungu. Kutokea hapo, binadamu walipaswa kuupanua utawala wa Mungu kwenda miisho ya dunia. Baadae Mungu alijenga ufalme wake katika taifa la Israeli katika nchi ya ahadi. Na kuanzia hapo watu wa Mungu walianza kueneza ufalme mpaka miisho ya dunia. Kituo hiki cha utawala wa Mungu duniani kilikuwa muhimu sana katika imani ya Agano la Kale kiasi kwamba tusishangae kukuta kwamba kilikuwa ni muhimu katika maisha ya Yesu, Masihi wa Israeli.

Mbali na muda wake mfupi huko Misri wakati wa utoto wake, Yesu aliishi maisha yake yote katika nchi ya ahadi. Yesu alizaliwa katika nchi ya Israeli. Alikuwa, akawaita wanafunzi wake, akahudumu, akafa, alifufuliwa, na akafufuka kwenda mbinguni kutoka hapo. Na hata siku ya Pendekosti, Yesu aliwakusanya Wayahudi wengi waliokuwa wamesambaa katika mataifa wakarejea katika nchi ya ahadi kusikia habari njema.

Kuelewa kwa nini hili eneo la huduma ya duniani ya Yesu ni muhimu ni lazima tukumbuke mawazoni kilichokuwa kimetokea katika nchi ya ahadi kabla ya kuzaliwa kwa Yesu. Chini ya utawala wa Daudi na wana wake, Mungu alianzisha Israeli kama ufalme katika nchi ya ahadi. Lakini kuelekea mwisho wa historia ya Agano la Kale, tatizo kubwa lilitokea. Watu wa Israeli na wafalme wao wakamuasi Mungu kiasi kwamba Mungu akawafukuza Waisraeli wengi kwenda utumwani. Waliwatumikia watu wa Mataifa na miungu yao ya uongo , wakawatawala hata wana wa Israeli ambao bado waliishi kati kati ya mabaki ya nchi ya ahadi.

Kabla Yesu hajaja duniani, wana wa Israeli waliteseka chini ya hukumu hii kutoka kwa Mungu kwa zaidi ya miaka mitano. Hata wakati wa huduma ya Yesu duniani, nchi ya ahadi ilikuwa chini ya utawala wa himaya ya Warumi. Nchi ilikuwa imejazwa dhambi na giza. Ilikuwa imefunikwa na roho wachafu. Lakini Yesu alikuja kubadilisha mazingira haya mabaya na kuleta hatua ya mwisho ya ufalme Mungu duniani. Sikiliza maelezo ya Luka katika Luka 4:17-19 juu ya mahubiri ya awali ya Yesu katika hekalu la Nazareti:

Akapewa chuo cha nabii Isaya, akakifungua chuo, akatafuata mahali palipoandikwa, “Roho wa Bwana yu juu yangu kwa maana amenitia mafuta kuwahubiri masikini habari njema. Amenituma kuwatangazia wafungwa kufunguliwa kwao, na vipofu kupata kuona tena, kuwaacha huru walioteswa na kutangaza mwaka wa Bwana uliokubaliwa.” (Luka 4:17-19).

Hapa Yesu anarejerea matumaini ya Agano la Kale kwa mafaniko ya Mwisho ya malengo ya ufalme wa Mungu. Unabii huu, kuanzia Isaya 61, ulitabiri kwamba Mungu angemwaga baraka zake juu ya watu wake wakati hukumu ya uhamisho ingefika mwisho. Yesu alitaja “maskini,” “mateka,” “vipofu” na “walioteswa” akimaanisha hali mbaya ambayo watu wa Israeli walivumilia chini ya laana ya uhamisho. lakini pia aliwakumbusha wale ambao pamoja nae yakwamba mtu aliahidiwa kuukomesha uhamisho. atakuwa “Roho wa Bwana” akiwa juu yake; mtu ambaye Mungu “amemtia mafuta. ” huyu mtiwa mafuta, mfalme wa kimasihi, atatangaza “mwaka wa Bwana uliokubaliwa,” au neema kwa watu wake. Atatangaza “habari njema,” au injili, kwa “maskini,” “uhuru kwa mateka,” “kupata kuona tena kwa vipofu,” na yeye “atawaweka huru walio teswa.” Sasa sikiliza Yesu alichokifanya katika Luka 4:20-2, baada ya kusoma maneno ya matumaini:

[Yesu] akakifunga chuo, akamrudishia mtumishi, akaketi; na watu wote waliokuwamo katika sinagogi wakamkazia macho. Akaanza kuwaambia, “leo maandiko haya yametimia masikioni mwenu” (Luka 4:20-21).

Kwa ujasili Yesu alihubiri ya kwamba yeye ndiye aliye tabiriwa katika Agano la Kale kukomesha uhamisho wa Israeli na kuleta wingi wa baraka za Mungu kwa watu wake. Hii ndiyo sababu Agano Jipya linaangazia sana juu ya nini Yesu alikifanya katika nchi ya ahadi. Alikuja kwanza katika nchi ya Israeli kuwaokoa mabaki ya wana waaminifu wa Abrahamu katika kiini cha jiografia ya ufalme wa Mungu duniani.

Sasa, ni muhimu kugundua kwamba kiini cha kijiografia cha ufalme wa Mungu katika Agano Jipya ilikuwa ni nchi ya ahadi. Lakini bado pia ni muhimu zaidi kubaki katika mtazamo kwamba upanuzi wa mwisho na wenye mafanikio wa mipaka ya ufalme wa Mungu katika miisho ya dunia ulianzishwa na ujio wa Yesu wa kwanza.

Upanuzi

Kama tulivyoona mapema, katika Mathayo 6:9-10 Yesu aliwafundisha wanafunzi wake kuombea ufalme wa Mungu upanuke katika dunia aliposema:

Ufalme wako uje, mapenzi yako yatimizwe, hapa duniani kama mbinguni (Mathayo 6:9-10).

Katika huduma yake yote, Yesu aliyaelekeza macho ya wanafunzi wake yaangazie malengo yake ya kiulimwengu. Kama tunavyosoma Mathayo 24:14, Yesu aliwaambia wanafunzi wake:

Tena habari njema ya ufalme itahubiriwa katika ulimwengu wote, kuwa ushuhuda kwa mataifa yote; hapo ndipo ule mwisho utakapokuja (Mathayo 24:14).

Ujumbe wa habari njema wa ujio wa ufalme wa Mungu ulitakiwa kuenezwa dunia nzima, na ndipo Yesu atakaporudi. Agano Jipya linasisitiza kwamba Yesu pamoja na mitume wake wa karne kwanza na manabii walijitoa wenyewe katika kueneza ufalme wa Mungu kutoka katika nchi ya ahadi kwenda kwa mataifa yote duniani.

Baada ya kuelewa utangulizi huu wa mahali pa ufalme wa Mungu ndani ya Agano Jipya, tunapaswa kugeuza uelekeo wetu kwa watu wa ufalme ndani ya Agano Jipya.

Watu

Hapo mwanzo, Mungu alibariki kwamba binadamu walipaswa kueneza ufalme wa Mungu. Mungu pia aliwaita Israeli katika jukumu hili katika njia maalumu na akaiagiza nyumba ya Daudi kuliongoza taifa la Israeli kutimiza wito huu. Lakini, kama tulivyotaja awali, mwishoni mwa historia ya Agano la Kale, nyumba ya Daudi na watu wa Israeli hawakufikia wito huu kiasi kwamba Mungu aliwalaani na kwa maumivu ya uhamisho. Na kwa miaka mamia, watu wa Israeli waliteseka chini ya mateso ya maadui wa Mungu. Kwa hiyo haishangazi kwamba Yesu na wafuasi wake alizungumzia “injili” au habari njema. Walihubiri habari njema yakwamba mpango wa siri wa Mungu kwa uzao wa mwanadamu ulikuwa umekaribia kutimizwa na Yesu. Yesu angewashinda maadui wa Mungu na kuwabariki watu wa Mungu katika dunia yote.

Kuelewa namna Agano la Kale linajikita katika ufalme wa watu wa Mungu, tutagusia masomo mawili: kwanza, huduma ya Kristo mwenyewe sura kamilifu ya Mungu. Na pili, huduma ya waumini kama sura zilizofanywa upya na Mungu. Hebu tuzingatie kwanza huduma ya uaminifu ya Kristo sura kamili ya Mungu.

Kristo

Katika miduara mingi wakristo wanauelewa mdogo juu ya nafsi ya pili ya utatu, neno la milele *Logos*, kuwa mwili. KiurahisiYesu kristo ni Mungu kamili na mwanadamu kamili lakini mara nyingi tunaangazia kwa upana juu ya uungu wa kristo na matokeo yake, wafuasi wa Kristo leo mara nyingi ni vigumu kuelezea kwanini nafsi ya pili ya utatu wa milele ikawa moja kati yetu. Kwanini Yesu katika mwili ilikuwa ni muhimu? Majibu ya Agano Jipya yapo wazi: Yesu alifanyika mtu kutimiza jukumu muhimu ambalo Mungu aliloliagiza kwa sura yake tangu mwanzo.

Kuna njia nyingi ambazo Agano Jipya linaonyesha umuhimu wa kibinadamu wa Kristo, lakini tutatazama katika mitazamo miwili: kwanza, mafundisho ya Agano Jipya ya kwamba Yesu ni Adamu wa mwisho: na pili, ukweli kwamba Yesu ni kuhani wa mungu na mfalme kutoka nyumba ya Mungu. Kwa hiyo, Agano Jipya linamaanisha nini linaposema kwamba Yesu ni Adamu wa mwisho?

***Adamu wa mwisho.*** Karibu kila mwanafunzi wa maandiko anajua kwamba mtume Paulo alitengeneza mlingano kati ya Adamu na Kristo. Katika Warumi 5:12-21 na vifungu vingine, Paulo alifundisha kwamba dhambi ya Adamu ilikuwa na nguvu sana katika mcho ya Mungu kiasi kwamba alilaani uzao wa Adamu katika mateso na hukumu ya milele. Lakini, kama Paulo alivyoelezea, uaminifu mkalifu wa Yesu kwa Mungu kupitia kifo chake cha mateso msalabani ulikuwa ni muhimu sana katika macho ya Mungu kiasi kwamba ukaleta Maisha ya milele kwa wote wanaomwamini. Sikiliza 1Wakorintho 15:21-22 na namna Paulo alivyosisitiza umuhimu wa ubinadamu wa Yesu katika jambo hili. Paulo aliandika:

Maana kwa kuwa mauti ililetwa na mtu, kadhalika na kiama ya wafu ililetwa na mtu. Kwakuwa kama katika Adamu wote wanakufa, kadhalika na katika Kristo wote watauwishwa (1Wakorintho 15:21-22).

Tumezoea sana kuufikiria wokovu kama zawadi ya bure ya neema ya Mungu ambayo wengi wetu yamkini tuliitarajia Paulo kuandika kitu kama hiki: kwakuwa kupitia mtu kifo kilikuja, kwa neema ya Mungu umekuja pia ufufuo wa wafu. Sasa hili kwa hakika lingekuwa ukweli kwa sababu wokovu ndani ya Kristo ni kwa neema ya Mungu. Lakini hiki sio kile mtume anachokisisitiza hapa.

Badala yake, Paulo aliandika kwamba kama vile kifo kilivyokuja kupitia mtu aliyeitwa Adamu ufufuo kutoka kwa wafu, lililo lengo la wokovu, pia ulikuja kupitia mtu Kristo. Kama mwanadamu wa kwanza, sura ya kwanza ya Mungu, Adamu alishindwa kutumikia malengo ya ufalme wa Mungu na akaleta kifo kwetu sote. Lakini Mungu hakugeuza maandiko yake kwamba ufalme wake ungekuja duniani kupitia binadamu. Kwahiyo, ilikuwa ni muhimu kwa mtu mwenye haki, sura kamilifu ya Mungu yenye uaminifu kutimiza ambacho Adamu alishindwa kukifanya kwa miaka maelfu, watu waaminifu wa Mungu walimuombea mtu wa aina hiyo. Na Kristo ni mtu wa haki aletaye wokovu, aletaye maisha ya ufufuo katika ufalme wa Mungu kwa wote waonaomwamini.

Yesu ni sura kamili ya Mungu, Yesu ni Adamu wa pili, kama tunavyosoma katika 1Wakorintho 15:45, “Adamu wa mwisho” ambaye ndiye alikuwa nguvu ya Mungu na nguvu za Mungu zisizo za kawaida zilidhihirishwa katika ukamilifu wa Yesu kwa sababu alifanyika mwanadamu ambaye hakutenda dhambi, mwanadamu ambaye hakuzaliwa kutokana na dhambi. Tukitazama Mathayo 1:19-20, tunaona kwamba mimba ya Yesu hakuiwa kutoka kwa Yusufu wala hata ukoo wa Adamu, lakini kutoka kwa Roho Mtakatifu, kwa hiyo, maisha yake yalikuwa ni maisha yaliyokuwa kamili kutokea ndani; utakatifu wake ulikuwa kamili kutokea ndani hata alipovaa mwili wa kibinadamu na damu.

— Yohanes Praptowarso, Ph.D.

Sasa katika nyongeza kuwa Adamu wa mwisho, Agano Jipya pia linasisitiza pia kwamba Kristo anahudumu pia kama kuhani wa Mungu na mfalme katika hatua za mwisho za ufalme.

***Kuhani na Mfalme.*** Nyote mtakumbuka kwamba Adamu na Hawa kwanza walimtumikia Mungu kama makuhani wa ufalme. Na Mungu aliliita taifa la Israeli kuongoza uzao wa binadamu wote katika huduma yake kama ufalme wake wa ukuhani. Tumeona pia kwamba, kwa kadri Israeli ilivyopanuka na kuwa ufalme wenye mamlaka kamili, Mungu aliwatia mafuta makuhani na wafalme, na hasa Daudi na ufalme wake kuhudumu kama makuhani wa kifalme. Hii ndiyo sababu mwandishi wa Waebrania kwa kurudiarudia alisisitiza ukuhani wa kifalme wa Kristo. Alipoandika Waebrania 4:14:

Basi, iwapo tunaye kuhani mkuu aliyeingia katika mbingu, Yesu, Mwana wa Mungu (Waebrania 4:14).

Yesu alijitoa mwenyewe kama sadaka ya mwisho kwa ajili ya dhambi alipokufa msalabani. Alichukua juu yake hukumu ya Mungu kwa niaba ya wote waliomwani yeye.

Kwa nyongeza, Agano Jipya pia linasisitiza kwamba Yesu mpakwa mafuta mwenye haki wa nyumba ya Daudi, amekaa milele kwenye kiti cha Daudi. Sikiliza namna malaika Garieli alivyotangaza kuzaliwa kwa Yesu na Mariamu katika Luka 1:32-33:

Huyo atakuwa mkuu, ataitwa mwana waliye juu, na Bwana Mungu atampa kiti cha enzi cha Daudi, baba yake. Atamiliki nyumba ya Yakobo hata milele, na ufalme utakuwa hauna mwisho (Luka 1:32-33).

Kwa sababu kwa ukamilifu Kristo alitimiza ukuhani wa kifalme wa nyumba ya Daudi chini ya uongozi wake ufalme wa Mungu hautaisha. Lengo la ufalme wa Mungu litatimizwa kupitia utawala wa Yesu.

Kadri tunavyozingatia watu wa ufalme wa Mungu katika kipindi cha Agano Jipya, Kristo hana maswali juu yake, sura kamili ya Mungu anayetimiza huduma ambazo Mungu alizitoa kwa Adamu, kwa Israeli na kwa nyumba ya Daudi. Lakini Agano Jipya pia linasisitiza kwamba waumini wote wa kweli wameunganishwa kwa Yesu, ili kwamba kanisa sasa litumike kama watu wa ufalme wa Mungu pia.

Waumini

Mwanzoni mwa kipindi cha Agano Jipya, kanisa la Kristo lilihusisha karibia Wayahudi peke yao, wana wa Abrahamu wa mwili waliotubu na kumtegemea Yesu kama Kristo. Yesu na manabii wake walikuwa Wayahudi, na kila mmoja aliyeamini siku ya Pentekoste alikuwa Myahudi. Katika siku hizi za mapema za kipindi cha Agano Jipya Mungu aliwakusanya mabaki ya Wayahudi waaminifu kutoka kwa wale walioishi katika nchi ya ahadi na kutoka kwa wale waliosambazwa katikatika ya watu wa mataifa.

Lakini haikuchukua muda mrefu kabla kitu kisicho cha kawaida kutokea. Mungu akaanza kutimiza ahadi yake kwamba Abrahamu na uzao wake wangeeneza baraka za ufalme wa Mungu kwa kuwaleta watu wa mataifa katika idadi kubwa ndani ya ufalme wa Mungu. Hii ndiyo sababu Agano Jipya linawazungumzia wafuasi wote wa Kristo, pamoja na waumini wa mataifa, kama sura za Mungu zilizofanywa upya. Kama Paulo alivyoelezea katika Waefeso 4:24, waumini wanapaswa:

Mukavae utu mpya, ulioumbwa kwa namna ya Mungu katika haki na utakatifu wakweli (Waefeso 4:24).

Na hii ndio sababu, katika 1Petro 2:9, Petro alilielezea kanisa la Agano Jipya likiwahusisha wote Wayahudi na watu wa mataifa kama makuhani wa ufalme wa Mungu. Hapo anaandika:

Bali ninyi ni mzao mteule, ukuhani wa kifalme, taifa takatifu, watu wa miliki ya Mungu, mpate kuzitangaza Fadhili zake yeye aliyewaita mtoke gizani mkaingie katika nuru yake ya ajabu (1 Petro 2:9).

Hapa Petro anarejerea Kutoka 19:6, ambapo Mungu kwanza aliliita Taifa la Israeli “ufalme wa makuhani.” Lakini Petro alitumia maneno haya kwa kanisa, wote Wayahudi na watu wa mataifa.

Wafuasi wa Yesu kutoka katika kila rangi duniani wameasiliwa na familia ya Abrahamu ili kwamba kanisa lote la Kikristo linakuwa “kabila iliyochaguliwa, ukuhani wa kifalme, taifa takatifu, watu wa miliki ya Mungu mweyewe.” Wafuasi wote wa Kristo wanahudumu kama makuhani wa ufalme duniani. Sisi “tunahubiri uzuri wa Kristo” na kutimiza utume uliotolewa kwanza kwa Israeli kama wale wanaoiongoza dunia katika baraka za Mungu.

Katika 1Petro 2:8-9, Petro anawaambia watu wa Mungu ambao ndio na kwamba ni kabila iliyochaguliwa, wao ni watu waliochukuliwa kutoka duniani; ni watu wa Mungu. Lakini ni watu walio na malengo, na hiyo ni kwamba, wanachukua majukumu ya ukuhani ambapo kwa hakika wanaweza kuombea sio kama makuhani wa zamani ambao wangelitoa sadaka, lakini badala yake wanawaombea watu, watu wa Mungu… Mungu ametuweka sisi hapa kwa malengo, na hiyo ni kwamba, kuutangaza uzuri wake ili kwamba watu wengi wapate kumjua yeye na kumuamini yeye. Lakini sisi pia tumitwa kuwa tofauti, na hiyo ni kwamba, kwa hakika sisi ni watu watakatifu. Tunapaswa kutengwa .

— Dr. Vuyani Sindo

Sasa baada kuwa tumeona yote mahali na watu wa ufalme katika Agano Jipya, tunapaswa kugeukia maendeleo ya ufalme katika Agano Jipya.

Maendeleo

Katika njia nyingi, maendeleo wa ufalme wa Mungu ndani ya Agano Jipya ni moja kati ya mafundisho yaliyo makali tunayoyapata katika maandiko. Yalikuwa makali sana kiasi kwamba wengi wa Wayahudi katika karne ya kwanza walimkataa Yesu kama Masihi. Sasa, kulikuwa na vikundi vingi na migawanyiko katikati ya Wayahudi siku za Yesu. Wengi wetu wamewasikia; Mafarisayo na Masadukayo waliokuwa na mamlaka katika Yerusalemu wasomi waliotafuta kuwapindua Warumi kwa fujo, na jamii nyingi zilizoishi katika mahame. Pamoja na tofauti zao nyingi, wote walitumaini kwamba Masihi wakati huo angeonekana na kuleta ushindi wa haraka wa kweli wa ufalme wa Mungu dhidi ya uovu katika dunia nzima. Lakini Yesu na mitume wake wa karne ya kwanza na manabii walipinga matarjio haya yaliyoenea. Walitangaza kitu ambacho kilikuwa kimefichwa mpaka Yesu mwenyewe alikielezea: Yesu ni mashihi, lakini ataleta ufalme wa Mungu duniani baada ya kipindi kirefu. Sikiliza Mathayo 13:31-32 na namna Yesu alivyoelezea jinsi ufalme wa Mungu ulivyokuwa unakuja duniani:

Ufalme wa mbinguni wamefanana na abar ya haradali aliyoitwaa mtu akaipanda katika shamba lake; nayo ni ndogo kuliko mbegu zote; lakini ikiisha kumea, huwa kubwa kuliko mboga zote, ikawa mti (Mathayo 13:31-32).

Katika mfano huu, Yesu alialiagiza kwamba badala ya kuja kwa gafla na kwa ajali, ufalme wa Mungu utaanza polepole, kama mbengu ya Haradali. Lakini baada ya muda ufalme ungekuwa nakupanuka kuwa kama mti mkubwa wa Haradali. Kama Agano Jipya lote linavyotuambia ufalme ulianza katika hali ya udogo na kwanjia ya ukimya kwa huduma ya Yesu duniani. Lakini mwisho wake, wakati Yesu atakaporudi, ufalme wake utaenea katika dunia nzima.

Sambamba na mafundisho haya, tutazungumzia maendeleo ya ufalme wa Mungu ndani ya kipindi cha Agano Jipya unavyoongezeka katika hatua kuu tatu. Hatua ya kwanza ilikuwa ni uzinduzi wa ufalme ulifanyika ndani ya huduma ya Kristo na mitume wake na abari wa karne ya kwanza. Zaidi ya miaka 2000 iliyopita, Yesu alizindua hatua ya mwisho ya ushindi wa ufalme wa utukufu wa Mungu duniani. Hii ndio sababu, ndani ya Waefeso 2:20, mtume Paulo alilizungumzia kanisa kama,

Mmejengwa juu ya msingi uliowekwa na mitume na manabii, naye Kristo Yesu mwenyewe ndiye jiwe kuu la pembeni (Waefeso 2:20).

Tunaweza kuiita hatua ya pili ya ufalme wa Mungu katika Kristo mwendelezo wa ufalme. Hiki ni kipindi kilefu cha muda ambamo ufalme wa Mungu unakuwa katika historia ya Kanisa. Katika wakati huu, Kristo anaendelea kuupanua ufalme wake kwa njia ya kuhubiri injili katika dunia nzima. Na anawaita wafuasi wake kufanya uenezaji wa ufalme wa Mungu kuwa ni kipaumbele chao cha juu. Sawasawa na ambavyo Yesu alivyoamuru katika Mathayo 6:33:

Baali utafuteni kwanza ufalme wake na haki yake; (Mathayo 6:33).

Kila siku ya Maisha yetu tunapaswa kutafuta upanuzi wa ufalme wa Mungu, utawala wa haki wa Mungu katika dunia nzima.

Hatua ya tatu ya ufalme wa Mungu katika Kristo ni ukamilifu ujao wa ufalme huu ni wakati ambapo Kristo atarudi na kutimiza mpango wa Mungu kuigeuza dunia nzima kuwa ufalme wake. Sikiliza namna Yohana alielezea hatua hii ya mwisho ya ufalme wa Mungu katika Ufunuo 11: 15:

Malaika wa saba akapiga baragumu, pakawa na sauti kuu katika mbingu, zikisema, ufalme wa dunia umekwishakuwa ufalme wa Bwana wetu na wa Kristo wake naye atamiliki hata milele na milele (Ufunuo 11:15).

Wakati Kristo atakaporudi duniani, atamshinda kila adui wa Mungu, na ufalme wa dunia utakuwa ni ufalme wa Mungu na wa Kristo wake. Na tangu wakati huo “atatawala kila mahali, milele na milele.”

Kama wafuasi wa Kristo, tunatazama nyuma kwa yote aliyo timiza katika uzinduzi wa ufalme. Tunaweka Imani yetu na tumaini katika Maisha ya Yesu, kifo, ufufuo, na kupaa, na bubujiko la roho mtakatifu ambalo lilifanyika miaka elfu mbili iliyopita. Tunaweka Imani yetu na tumaini katika ambacho Kristo anafanya wakati wa mwendelezo wa ufalme. Chini ya uongozi wa Kristo aliyepaa, na katika nguzu za Roho mtakatifu, kanisa limeendelea kueneza habari njema katika mataifa yote. Na kwa hakika, tunaweka Imani yetu na tumaini katika kile Kristo atakachokifanya mbeleni katika utimilifu wa ufalme. Kristo atarudi katika utukufu na kuleta utimilifu wa uumbaji mpya uliojazwa na utukufu wa Mungu.

HITIMISHO

Katika somo hili, tumetoa utangulizi wa somo linalounganisha na linalofunga pamoja kila kitu kinachoonekana ndani ya Agano la Kale: ufalme wa Mungu. Tumeona namna gani waandishi wa Agano la Kale wote wanavyoamini katika mtazamo mpana ambao Mungu wakati wote amekuwa Mungu asiyepitwa na historia. Lakini wao pia wanaamini katika mtazamo mwembamba kwamba utawala wa Mungu utadhihirishwa baada ya muda ili kwamba amri za Mungu zitatimizwa duniani kama ilivyo mbinguni. Kufikia lengo hili la kihistoria, ilianzia katika historia ya awali. Ilipanuka kufikia kazi ya Mungu katika historia ya taifa la Israeli. Na lengo hili la historia limetimizwa katika Kristo ndani ya kipindi cha Agano Jipya.

Kila mmoja aliyesoma Agano la Kale anajua kwamba huwa kuna mchanganyiko. Kwa hiyo, wakati wote ni muhimu kubaki na mtazamo mpana mawazoni. Waandishi wote wa Agano la Kale walishirikisha aina ile ile ya Imani kuhusiana na ufalme wa Mungu na waliandika vitabu vyao kuupanua ufalme wa Mungu duniani. Walijua kwamba Mungu aliumba dunia ili uwe ufalme wake, na kwamba ataujaza na utukufu wake, na kwamba siku moja atapokea sifa zisizo na mwisho kutoka kwa kila kiumbe. Mungu atautimiza mwisho huu kupitia binadamu, sura yake. Na pamoja na changamoto za uovu, ufalme huu hautashindwa. Katika kila eneo Agano la Kale linatarajia kwamba Yesu ndiye pekee atayetimiza lengo la Mungu. Yesu ataleta ufalme wa Mungu duniani. Na atawapatia wote walio na Imani ndani yake furaha ya kutawala pamoja nae katika ufalme huo wa utukufu milele.

WAANDAAJI WA SOMO

**Dr. Richard L. Pratt, Jr. (Mwongozaji)** Ni Raisi na Mwanzilishi Mwenza wa Huduma ya Milenia ya Tatu (Third Millennium Ministries). Amehudumu kama Mhadhiri wa Masomo ya Agano la Kale Katika Chuo cha Theologia cha Reformed Theological Seminary kwa zaidi ya miaka 20 na alikuwa mwenyekiti wa idara ya Agano la Kale. Mchungaji, Dk. Pratt husafiri sehemu nyingi kwa ajili ya huduma ya uinjilishaji na kufundisha. Alisoma katika Chuo cha Theolojia cha Westminster Theological Seminary, alipokea Shahada ya Udhamili M.Div, kutoka chuo cha Union Theological Seminary, na kupata Shahada ya Udhamivu Th.D katika masomo ya Agano la Kale kutoka Chuo Kikuu Cha Harvard University. Dk. Pratt ni Mhariri Mkuu wa Toleo Jipya la Kimataifa la NIV, Biblia ya Kujisomea, Roho ya Matengenezo, na mtafasiri wa Tafsiri Mpya Iishio. Pia ameandika makala na vitabu mbalimbali ikiwemo, *Pray with your Eyes Open, Every Thought Captive n.k.*

**Dr. Rick Boyd** ni Profesa mwandamizi wa masomo ya Fafanuzi za Kibiblia katika chuo cha Wesley Biblical Seminary.

**Dr. Robert B. Chisholm, Jr.** ni mwenyekiti wa Kitivo na profesa wa Masomo ya Agano la Kale katika chuo cha Dallas Theological Seminary.

**Dr. Douglas Gropp** ni profesa wa masomo ya Agano la Kale na mwanataaluma mstaafu katika chuo kikuu cha Redeemer Seminary.

**Dr. Grant R. Osborne** (1942-2018) alikuwa Profesa wa masomo ya Agano Jipya katika chuo cha Trinity Evangelical Divinity School.

**Dr. Jonathan T. Pennington** ni profesa mwandamizi wa masomo ya ufasili wa Agano Jipya na Mkurugenzi wa tafiti za masomo ya uzamili katika chuo cha The Southern Baptist Theological Seminary.

**Yohanes Praptowarso, Ph.D.** Anafanya kazi katika chuo cha Batu Theological Seminary.

**Dr. Scott Redd** ni Raisi wa chuo cha Reformed Theological Seminary huko Washington D.C. na pia ni Profesa mwandamizi wa masomo ya Agano la Kale.

**Dr. Brian D. Russell** ni Profesa wa masomo ya Biblia na kiongozi wa mafunzo katika kitivo cha Huduma ya Mijini katika chuo cha Asbury Theological Seminary huko Orlando, FL.

**Dr. Daniel Simango** ni mkuu wa Taasisi ya Biblia nchini Afrika Kusini, Cape Town.

**Dr. Vuyani Sindo** ni mhadhiri katika chuo cha Whitefield College nchini Africa Kusini.

**Dr. Stephen J. Wellum** niProfesa wa masomo ya Theolojia ya Kikristo katika chuo cha The Southern Baptist Theological Seminary.

**Dr. Jonathan D. Worthington** ni Mkurugenzi wa kitengo cha uendelezaji wa Mitaala kwenye Taasisi ya Training Leaders International.